polyglot-tagger/wikipedia-language-snippets-filtered huggingface dataset:
ಫೋರ್ಬ್ಸ್‌ ಪತ್ರಿಕೆಯ ಪ್ರಕಾರ 2010ರಲ್ಲಿ, ಲಕ್ಷ್ಮಿನಿವಾಸ್‌ ಮಿತ್ತಲ್‌ ವಿಶ್ವದ ಐದನೆಯ ಅತಿಶ್ರೀಮಂತ ವ್ಯಕ್ತಿ ಎಂದು ಪ್ರಕಟಿಸಿತು. ಅವರಲ್ಲಿ 28.7 ಶತಕೋಟಿ ಅಮೆರಿಕನ್‌ ಡಾಲರ್‌ಗಳಷ್ಟು ವೈಯಕ್ತಿಕ ಸಂಪತ್ತಿದೆ. 2009ಕ್ಕೆ ಹೋಲಿಸಿದರೆ, ಅವರ ಸಂಪತ್ತು ಸುಮಾರು ಒಂಬತ್ತು ಶತಕೋಟಿ ಅಮೆರಿಕನ್‌ ಡಾಲರ್‌ಗಳಷ್ಟು ವೃದ್ಧಿಸಿದೆ. ಇದರಿಂದಾಗಿ ಫೋರ್ಬ್ಸ್‌ ಶ್ರೇಯಾಂಕದಲ್ಲಿ ಮೂರು ಸ್ಥಾನಗಿಟ್ಟಿದ್ದಾರೆ.
ಕೆಲಸದ ವೇಳೆ ತಮ್ಮ ಗಣಿಗಳಲ್ಲಿ ಹಲವಾರು ಸಾವುನೋವುಗಳು ಸಂಭವಿಸಿದ ನಂತರ, ಮಿತ್ತಲ್‌ ಸಂಸ್ಥೆಯ ನೌಕರರು ಅವರ ವಿರುದ್ಧ 'ಗುಲಾಮ-ಶ್ರಮ' ಪದ್ಧತಿ ಅನುಸರಿಸಲಾಗುತ್ತದೆ ಎಂದು ಆರೋಪಿಸುತ್ತಾರೆ. ಕಜಕಸ್ತಾನದಲ್ಲಿರುವ ಗಣಿಗಳಲ್ಲಿ ಸರಿಯಾಗಿ ಕಾರ್ಯನಿರ್ವಹಿಸದ ಅನಿಲ ಶೋಧಕಗಳಿಂದಾಗಿ, 2004ರ ಡಿಸೆಂಬರ್‌ ತಿಂಗಳಲ್ಲಿ ಸ್ಫೋಟಗಳು ಸಂಭವಿಸಿ,23 ಮಂದಿ ಗಣಿ ಕಾರ್ಮಿಕರು ಮೃತರಾಗಿದ್ದರು.
ಪೊಲೆಂಡ್‌ ದೇಶದಲ್ಲಿನ ಅತಿದೊಡ್ಡ ಉಕ್ಕಿನ ಉದ್ದಿಮೆ ಪಿಎಚ್ಎಸ್‌ ಸ್ಟೀಲ್‌ ಗ್ರೂಪ್‌ನ್ನು ಖಾಸಗೀಕರಣ ಮಾಡುವಂತೆ ಪೊಲೆಂಡ್‌ ಅಧಿಕಾರಿಗಳನ್ನು ಮನವೊಲಿಸಲು, ಲಕ್ಷ್ಮಿನಿವಾಸ್‌ ಮಿತ್ತಲ್‌ ಮರೆಕ್‌ ಡೊಕ್ನಲ್‌ ಸಲಹಾ ಸಂಸ್ಥೆಯ ಸೇವೆಗಳನ್ನು ಬಳಸಿಕೊಳ್ಳುವಲ್ಲಿ ಯಶಸ್ವಿಯಾದರು. ಬೇರೆ ಯಾವುದೋ ಒಂದು ವಿವಾದದಲ್ಲಿ, ರಷ್ಯನ್‌ ಮಧ್ಯವರ್ತಿಗಳ ಪರವಾಗಿ ಪೊಲೆಂಡ್‌ ಅಧಿಕಾರಿಗಳಿಗೆ ಲಂಚ ನೀಡಿದ ಆರೋಪದ ಮೇಲೆ ಮರೆಕ್‌ರನ್ನು ಬಂಧಿಸಲಾಯಿತು.
ಇಡೀ ವಿಶ್ವದ 6.8 ಶತಕೋಟಿಯಷ್ಟು ಜನಸಂಖ್ಯೆಯಲ್ಲಿ, 68 ಜನ ಅತಿ ಶಕ್ತಿಶಾಲಿ ವ್ಯಕ್ತಿಗಳ ಪಟ್ಟಿಯಲ್ಲಿ ಮಿತ್ತಲ್‌ 44ನೆಯ ಸ್ಥಾನದಲ್ಲಿದ್ದಾರೆ. ವಿಶ್ವದಲ್ಲಿ ತಯಾರಾಗುವ ಪ್ರತಿ ಐದು ಕಾರ್‌ಗಳಲ್ಲಿ ಒಂದು, ಲಕ್ಷ್ಮಿ ಮಿತ್ತಲ್‌ ಸ್ವಾಮ್ಯದ ಸಂಸ್ಥೆ ತಯಾರಿಸುವ ಉಕ್ಕಿನಿಂದ ತಯಾರಿಸಲಾಗುತ್ತಿದೆ. ಅವರ ಪುತ್ರಿ ವನೀಶಾ ಮಿತ್ತಲ್‌ರ ವಿವಾಹವು ವಿಶ್ವದ ದಾಖಲಿತ ಇತಿಹಾಸದಲ್ಲೇ ಅತಿ ಅದ್ದೂರಿಯಾದ ವಿವಾಹ ಸಮಾರಂಭವಾಗಿತ್ತು.
ಸುರಕ್ಷಿತ, ಬಹುಬಾಳಿಕೆ ಬರುವ ಉಕ್ಕು ತಯಾರಿಸಲು, ಅರ್ಸೆಲರ್‌ಮಿತ್ತಲ್‌ ಉದ್ದಿಮೆಯು ಬಹಳ ಸಕ್ರಿಯವಾದ ಸಿಎಸ್‌ಆರ್‌ ವ್ಯವಸ್ಥೆಯನ್ನು ಹೊಂದಿದೆ. ಈ ಉದ್ದಿಮೆಯು ಅರ್ಸೆಲರ್‌ಮಿತ್ತಲ್‌ ಪ್ರತಿಷ್ಠಾನವನ್ನು ನಿರ್ವಹಿಸುತ್ತದೆ. ಅರ್ಸೆಲರ್‌ಮಿತ್ತಲ್‌ ಉದ್ದಿಮೆ ಹೊಂದಿರುವ ದೇಶಗಳಲ್ಲಿ ಅರ್ಸೆಲರ್‌ಮಿತ್ತಲ್‌ ಸಂಸ್ಥಾನವು ಹಲವು ವಿವಿಧ ಸಮುದಾಯ ಸೇವಾ ಯೋಜನೆಗಳಿಗೆ ಬೆಂಬಲ ನೀಡುತ್ತದೆ.
ಲಕ್ಷ್ಮಿನಿವಾಸ್‌ ಮಿತ್ತಲ್‌ರ ತಂದೆ ಮೋಹನ್‌ಲಾಲ್‌ ಮಿತ್ತಲ್ ರಿಗೆ ಪ್ರಮೋದ್‌ ಮಿತ್ತಲ್‌ ಎಂಬ ಸಹೋದರರಿದ್ದಾರೆ. ಆದಿತ್ಯ ಮಿತ್ತಲ್‌ ಅರ್ಸೆಲರ್‌ಮಿತ್ತಲ್‌ ಉದ್ದಿಮೆಯಲ್ಲಿ ಪ್ರಮುಖ ಹಣಕಾಸು ಅಧಿಕಾರಿಯಾಗಿ ಆಗಿದ್ದಾರೆ. ವನೀಷಾ ಮಿತ್ತಲ್‌ ಲಕ್ಷ್ಮಿನಿವಾಸ್‌ರ ಪುತ್ರಿ.
ಫ್ಲೇವಿಯೊ ಬ್ರಯಟೊರ್,‌ 2010ರ ಫೆಬ್ರವರಿ 19ರಂದು ಕ್ಯೂಪಿಆರ್‌ ಅಧ್ಯಕ್ಷ ಸ್ಥಾನಕ್ಕೆ ರಾಜೀನಾಮೆ ನೀಡಿದರು. ತಂಡದಲ್ಲಿನ ತಮ್ಮ ಪಾಲುಗಳೆಲ್ಲವನ್ನೂ ಮಿತ್ತಲ್‌ಗೆ ಮಾರಿದರು. ಇದರಿಂದಾಗಿ ಮಿತ್ತಲ್‌ ಏಕೈಕ ಅತಿಹೆಚ್ಚು ಪಾಲು ಹೊಂದಿರುವವರಾದರು.
ಲಕ್ಷ್ಮಿನಾರಾಯಣ್‌ ಮಿತ್ತಲ್‌ ಭಾರತೀಯ ಮೂಲದವರು ಹಾಗೂ ವಿಶ್ವದ ಅತಿದೊಡ್ಡ ಉಕ್ಕು ತಯಾರಿಕೆಯ ಉದ್ದಿಮೆಯಾದ ಅರ್ಸೆಲರ್‌ಮಿತ್ತಲ್‌ನ ಅಧ್ಯಕ್ಷ ಹಾಗೂ ಕಾರ್ಯಕಾರಿ ಮುಖ್ಯಾಧಿಕಾರಿ .
ಫೋರ್ಬ್ಸ್‌ ಪತ್ರಿಕೆಯು,2009ರಲ್ಲಿ, 19.3 ಶತಕೋಟಿ ಅಮೆರಿಕನ್ ಡಾಲರ್‌ ವೈಯಕ್ತಿಕ ಸಂಪತ್ತು ಹೊಂದಿದ್ದ ಲಕ್ಷ್ಮಿನಿವಾಸ್‌ ಮಿತ್ತಲ್‌ ವಿಶ್ವದಲ್ಲಿ ಎಂಟನೆಯ ಅತಿ ಶ್ರೀಮಂತ ವ್ಯಕ್ತಿ ಎಂದು ಪ್ರಕಟಿಸಿತ್ತು.
ಬಿಬಿಸಿ ವಾಹಿನಿಯಲ್ಲಿ ಪ್ರಸಾರಗೊಂಡ ದಿ ಅಪ್ರೆಂಟೀಸ್‌ ಎಂಬ ಖ್ಯಾತನಾಮರ ವಿಶೇಷ ಕಾರ್ಯಕ್ರಮದ ಮೂಲಕ ಸಂಗ್ರಹಿಸಿದ ಸುಮಾರು 1 ದಶಲಕ್ಷ ಪೌಂಡ್‌ಗಳನ್ನು ಕಾಮಿಕ್‌ ರಿಲೀಫ್‌ 2007 ಗಾಗಿ ಹೊಂದಿಸಿದರು.
ಬ್ಲೇಯ್ರ್‌ ಸಹಿ ಹಾಕುವ ತುಸು ಮುಂಚೆ, ಮಿತ್ತಲ್ ಒಬ್ಬ‌ 'ಆಪ್ತ ಸ್ನೇಹಿತ' ಎಂಬ ಒಂದು ಪಂಕ್ತಿಯನ್ನು ತೆಗೆಯಲಾಯಿತು.
ರಸ್ಸೆಲ್ ಕ್ರೋವ್‌‌ ಮ್ಯಾಕ್ಸಿಮಸ್ ಡೆಸಿಮಸ್ ಮೆರಿಡಿಯಸ್ ಪಾತ್ರದಲ್ಲಿ ನಟಿಸಿದ್ದಾನೆ: ಜರ್ಮೇನಿಯಾದಲ್ಲಿ ಒಬ್ಬ ಹಿಸ್ಪಾನೊ-ರೋಮನ್ ಜನರಲ್ ಆಗಿರುವ ಮೆರಿಡಿಯಸ್, ನಂ ತರ ಗುಲಾಮನಾಗುತ್ತಾನೆ ಹಾಗೂ ಕೊಮೋಡಸ್ ವಿರುದ್ಧ ಸೇಡು ತೀರಿಸಿಕೊಳ್ಳಲು ಪ್ರಯತ್ನಿಸುತ್ತಾನೆ. ಚಲನಚಿತ್ರದ ಆರಂಭದ ಸನ್ನಿವೇಶಗಳಲ್ಲಿ ಮಾರ್ಕಸ್ ಆರೆಲಿಯಸ್‌ ಹಾಗೂ ಲುಸಿಲ್ಲಾಳ ಮೆಚ್ಚುಗೆಗೆ ಪಾತ್ರವಾಗಿರುತ್ತಾನೆ. ಅವನ ಮನೆ ಟ್ರುಜಿಲ್ಲೊಗೆ ಹತ್ತಿರದಲ್ಲಿದೆ . ಅವನ ಕುಟುಂಬವು ಹತ್ಯೆಗೀಡಾದ ನಂತರ ಪ್ರತೀಕಾರದ ಪ್ರತಿಜ್ಞೆ ಮಾಡುತ್ತಾನೆ. ಮಾರ್ಕಸ್ ನೊನಿಯಸ್ ಮ್ಯಾಕ್ರಿನಸ್, ನಾರ್ಕಿಸಸ್, ಸ್ಪರ್ಟಾಕಸ್, ಸಿಂಸಿನಾಟಸ್, ಮತ್ತು ಹಿಸ್ಪೇನಿಯಾದ ಮ್ಯಾಕ್ಸಿಮಸ್ ಮೊದಲಾದವರಿಂದ ಭಾಗಶಃ ಪ್ರೇರಿತವಾದ ಮ್ಯಾಕ್ಸಿಮಸ್ ಒಂದು ಕಾಲ್ಪನಿಕ ಪಾತ್ರವಾಗಿದೆ.
ಜೊವಾಕ್ವಿನ್ ಫೊಯನಿಕ್ಸ್‌‌ ಕೊಮೋಡಸ್‌ನ ಪಾತ್ರ ಮಾಡಿದ್ದಾನೆ: ಕೊಮೋಡಸ್ ಒಬ್ಬ ದುರಹಂಕಾರಿ ಮತ್ತು ಅಧಿಕಾರ ದಾಹ ಹೊಂದಿದ್ದು, ಸಾಮಾಜಿಕ ವ್ಯವಸ್ಥೆಯ ವಿರುದ್ಧವಿರುವ ಯುವಕ. ಆತ ತನ್ನ ತಂದೆಯನ್ನೇ ಸಾಯಿಸುತ್ತಾನೆ ಮತ್ತು ಸ್ವಂತ ಸಹೋದರಿ ಲುಸಿಲ್ಲಾಳನ್ನು ಬಯಸುತ್ತಾನೆ. ತಂದೆಯ ಮರಣಾನಂತರ ರೋಮ್‌ನ ಚಕ್ರವರ್ತಿಯಾಗುತ್ತಾನೆ.
ಕೋನಿ ನೀಲ್ಸನ್‌ ಲುಸಿಲ್ಲಾಳ ಪಾತ್ರದಲ್ಲಿ ನಟಿಸಿದ್ದಾಳೆ: ಇವಳು ಮಾರ್ಕಸ್ ಆರೆಲಿಯಸ್‌ನ ಹಿರಿಯ ಮಗಳು, ಆವಾಗಷ್ಟೆ ವಿಧವೆಯಾದವಳು. ತನ್ನ ಮಗ ಲುಸಿಯಸ್‌ನನ್ನು ರಕ್ಷಿಸುವುದರೊಂದಿಗೆ, ತನ್ನ ಸ್ವಂತ ಸಹೋದರನ ಸಂಭೋಗದ ಆಕಾಂಕ್ಷೆಯನ್ನು ಪ್ರತಿಭಟಿಸುತ್ತಾಳೆ.
ಬೇಟೆಗಾರ ಜ್ಯೂಬಾ ಆಗಿ ಡ್ಜಿಮೋನ್ ಹೌನ್ಸು ನಟಿಸಿದ್ದಾನೆ: ಜ್ಯೂಬಾ ನ್ಯುಮಿಡಿಯನ್ ಕುಲದವನಾಗಿದ್ದು, ಗುಲಾಮ ವರ್ತಕರು ಅವನ ಮನೆ ಮತ್ತು ಕುಟುಂಬದಿಂದ ಕರೆದುಕೊಂಡು ಬಂದಿರುತ್ತಾರೆ. ಕಷ್ಟಕರ ಸನ್ನಿವೇಶಗಳಲ್ಲಿ ಅವನು ಮ್ಯಾಕ್ಸಿಮಸ್‌ಗೆ ಹತ್ತಿರದ ಸ್ನೇಹಿತನಾಗುತ್ತಾನೆ.
ಆಲಿವರ್ ರೀಡ್‌ ಆಂಟೋನಿಯಸ್ ಪ್ರೋಕ್ಸಿಮೊ ಪಾತ್ರ ವಹಿಸಿದ್ದಾನೆ: ಹಿರಿಯ ಹಾಗೂ ಮಿತಮಾತಿನ ಕತ್ತಿಮಲ್ಲ ತರಬೇತುದಾರ, ಇವನು ಉತ್ತರ ಆಫ್ರಿಕಾದಲ್ಲಿ ಮ್ಯಾಕ್ಸಿಮಸ್‌ನನ್ನು ಕೊಂಡುಕೊಳ್ಳುತ್ತಾನೆ. ಪೂರ್ವಕಾಲದಲ್ಲಿ ಕತ್ತಿಮಲ್ಲನಾಗಿದ್ದ ಈತ ಮಾರ್ಕಸ್ ಆರೆಲಿಯಸ್‌ನಿಂದ ಸ್ವತಂತ್ರವಾಗಿರುತ್ತಾನೆ. ಮ್ಯಾಕ್ಸಿಮಸ್‌ಗೆ ತನ್ನ ಸ್ವಂತ ರಕ್ಷಾಕವಚವನ್ನು ನೀಡಿದ್ದಲ್ಲದೆ, ಅಂತಿಮವಾಗಿ ಸ್ವತಂತ್ರವಾಗುವ ಅವಕಾಶವನ್ನೂ ಕೊಡುತ್ತಾನೆ.
ಡೆರೆಕ್ ಜಾಕೋಬಿ ಸೆನೆಟರ್ ಗ್ರಾಚುಸ್ ಪಾತ್ರದಲ್ಲಿ ನಟಿಸಿದ್ದಾನೆ‌‌: ಕೊಮೋಡಸ್‌ನ ಮುಖಂಡತ್ವವನ್ನು ವಿರೋಧಿಸಿದ ಸೆನಾಟರ್‌ಗಳಲ್ಲಿ ಇವನೂ ಒಬ್ಬ. ಅಂತಿಮವಾಗಿ ಚಕ್ರವರ್ತಿಯನ್ನು ಪದಚ್ಯುತಿಗೊಳಿಸುವ ಮ್ಯಾಕ್ಸಿಮಸ್‌ನ ಕಾರ್ಯಕ್ಕೆ ನೆರವು ನೀಡಲು ಈತ ಒಪ್ಪುತ್ತಾನೆ.
ರಾಲ್ಫ್ ಮೊಯೆಲ್ಲರ್ ಹ್ಯಾಜೆನ್ ಪಾತ್ರದಲ್ಲಿ ಅಭಿನಯಿಸಿದ್ದಾನೆ: ಇವನು ಜರ್ಮೇನಿಯಾದವನು ಹಾಗೂ ಪ್ರೋಕ್ಸಿಮೊದ ಮುಖ್ಯ ಕತ್ತಿಮಲ್ಲ. ರೋಮ್‌ ಕದನಗಳ ವೇಳೆ ಮ್ಯಾಕ್ಸಿಮಸ್ ಮತ್ತು ಜ್ಯೂಬಾಗೆ ಸ್ನೇಹಿತನಾಗುತ್ತಾನೆ.
ಸ್ಪೆನ್ಸರ್ ಟ್ರೀಟ್ ಕ್ಲಾರ್ಕ್‌ ಲುಸಿಯಸ್ ವರುಸ್ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾನೆ: ಲುಸಿಲ್ಲಾಳ ಮಗ. ಅವನಿಗೆ ಮ್ಯಾಕ್ಸಿಮಸ್ ಬಗ್ಗೆ ಅಪಾರ ಗೌರವವಿತ್ತು, ಇದಕ್ಕಾಗಿ ಮತ್ತು ಕತ್ತಿಮಲ್ಲನಂತೆ ಅಭಿನಯಿಸಿದ್ದಕ್ಕಾಗಿ ಮಾವ ಕೊಮೋಡಸ್‌ನ ಸಿಟ್ಟಿಗೆ ಗುರಿಯಾಗುತ್ತಾನೆ. ಲುಸಿಯಸ್ ಸದಾ ಉತ್ಸಾಹದಿಂದ ಇರುತ್ತಾನೆ, ಮತ್ತು ಕೊಮೋಡಸ್‌ನ ನಿಜವಾದ ಬಣ್ಣ ಬಯಲಾಗುವವರೆಗೆ ಅವನನ್ನು ಇಷ್ಟಪಡುತ್ತಿರುತ್ತಾನೆ. ಅವನ ತಂದೆಯೆನ್ನಲಾದ ಮತ್ತು ಮಾರ್ಕಸ್ ಆರೆಲಿಯಸ್‌ನ ಸಹ-ಆಡಳಿತಗಾರನಾದ ಲುಸಿಯಸ್ ವರುಸ್‌ನ ಹೆಸರನ್ನು ಅವನಿಗೆ ನಂತರ ಇಡಲಾಗಿತ್ತು.
ರಿಚಾರ್ಡ್ ಹ್ಯಾರಿಸ್‌ ರೋಮ್‌ ಚಕ್ರವರ್ತಿ ಮಾರ್ಕಸ್ ಆರೆಲಿಯಸ್ ಪಾತ್ರದಲ್ಲಿ ನಟಿಸಿದ್ದಾನೆ: ರೋಮ್ಅನ್ನು ಮತ್ತೆ ಪ್ರಜಾಪ್ರಭುತ್ವ ಮಾದರಿಯ ಆಡಳಿತಕ್ಕೆ ತರಬೇಕೆಂಬ ಅಭಿಲಾಷೆಯನ್ನು ಹೊಂದಿರುತ್ತಾನೆ, ಆದರೆ ಅವನ ಆಶಯ ಪೂರ್ಣಗೊಳ್ಳುವ ಮೊದಲೇ ಮಗ ಕೊಮೋಡಸ್‌ನಿಂದ ಹತ್ಯೆಗೀಡಾಗುತ್ತಾನೆ.
ಸಿಸೆರೊ ಪಾತ್ರದಲ್ಲಿ ಟೋಮಿ ಫ್ಲನಾಗನ್ ನಟಿಸಿದ್ದಾನೆ: ಇವನು ರೋಮನ್ ಸೇನಾನಿ ಮತ್ತು ಮ್ಯಾಕ್ಸಿಮಸ್‌ನ ನಿಯತ್ತಿನ ಸೇವಕ, ಮ್ಯಾಕ್ಸಿಮಸ್ ದಾಸ್ಯಕ್ಕೊಳಗಾದ ಸಂದರ್ಭದಲ್ಲಿ ಅವನಿಗೆ ಮಾಹಿತಿಯನ್ನು ಪೂರೈಸುತ್ತಾನೆ.
ಜನರಲ್ ಕ್ವಿಂಟಸ್‌ ತೋಮಸ್ ಅರನ ಪಾತ್ರದಲ್ಲಿ ನಟಿಸಿದ್ದಾನೆ: ಇವನು ಮತ್ತೊಬ್ಬ ರೋಮನ್ ಜನರಲ್ ಮತ್ತು ಮ್ಯಾಕ್ಸಿಮಸ್‌ನ ಮಾಜಿ ಸ್ನೇಹಿತ. ಚಕ್ರವರ್ತಿಯ ಅಂಗರಕ್ಷಕ ದಳದ ಮುಖ್ಯಸ್ಥನಾಗಿ ಕೊಮೋಡಸ್‌ನಿಂದ ನೇಮಕಗೊಂಡವನು. ಕೊಮೋಡಸ್‌ ತನ್ನ ಜನರಿಗೇ ಮರಣದಂಡನೆಯನ್ನು ಆದೇಶಿಸುವವರೆಗೆ ಅವರು ಬಹುನಿಷ್ಠರಾಗಿದ್ದರು.
ಜಾನ್ ಶ್ರಾಪ್ನೆಲ್‌ನು ಗಯುಸ್‌ನ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾನೆ: ಇವನು ಗ್ರಾಚುಸ್‌ನ ಮತ್ತೊಬ್ಬ ಆಪ್ತ ಸೆನೆಟರ್.
ಫಾಲ್ಕೊ ಪಾತ್ರದಲ್ಲಿ ಡೇವಿಡ್ ಸ್ಕೊಫೀಲ್ಡ್ ಸೆನೆಟರ್ ಕಾಣಿಸಿಕೊಂಡಿದ್ದಾನೆ: ಇವನು ರೋಮನ್ ಚಕ್ರವರ್ತಿಯ ಪ್ರತಿನಿಧಿ ಮತ್ತು ಗ್ರಾಚುಸ್‌ ವಿರೋಧಿ ಸೆನೆಟರ್. ಕೊಮೋಡಸ್‌ನ ಪ್ರಾಬಲ್ಯವನ್ನು ಬಲಪಡಿಸಲು ಅವನಿಗೆ ಸಹಾಯ ಮಾಡುತ್ತಾನೆ.
ಸ್ವೆನ್-ಓಲೆ ಥೋರ್ಸೆನ್‌‌ ಗಾಲ್‌ನ ಟಿಟುಸ್‌ನ ಪಾತ್ರದಲ್ಲಿ ಅಭಿನಯಿಸಿದ್ದಾನೆ: ಇವನು ಸೋಲನ್ನೇ ಕಂಡಿರದ ಸರದಾರ. ದ್ವಂದ್ವ ಯುದ್ಧದ ವೇಳೆ ಮ್ಯಾಕ್ಸಿಮಸ್‌ನನ್ನು ಹಿಮ್ಮೆಟ್ಟಿಸಲು ಇವನನ್ನು ಕರೆಯಲಾಗುತ್ತದೆ.
ಕ್ಯಾಸಿಯಸ್‌ ಪಾತ್ರದಲ್ಲಿ ಡೇವಿಡ್ ಹೆಮಿಂಗ್ಸ್‌ ನಟಿಸಿದ್ದಾನೆ: ಇವನು ಕೊಲೊಸ್ಸಿಯಮ್‌ನಲ್ಲಿ ಸ್ಪರ್ಧೆಯನ್ನು ಏರ್ಪಡಿಸುತ್ತಾನೆ.
ನಾಜಿ ರ್ಯಾಲಿಯ ಚಿತ್ರ ನಿರೂಪಣೆ ರೋಮನ್ ಚಕ್ರಾಧಿಪತ್ಯದಿಂದ ಪ್ರೇರಿತವಾಗಿದೆ ಎಂದು ರಿಡ್ಲೆ ಸ್ಕಾಟ್ ಹೇಳಿದ್ದಾನಾದರೂ, ಚಿತ್ರದಲ್ಲಿ ರೋಮ್‌ಗೆ ಕೊಮೋಡಸ್‌ ಪ್ರವೇಶ ಮಾಡುವ ಚಿತ್ರಣವು ಲೇನಿ ರೈಫೆಂಸ್ಟಾಲ್‌ನ ನಾಜಿ ಪ್ರಚಾರ ಚಿತ್ರ ಟ್ರಿಯಂಫ್ ಆಫ್ ದಿ ವಿಲ್ ನಿಂದ ಕಲ್ಪನೆಗಳನ್ನು ತೆಗೆದುಕೊಂಡಿದೆ. ಅಡೋಲ್ಫ್ ಹಿಟ್ಲರ್‌ನ ಮೆರವಣಿಗೆಯಲ್ಲಿ ನಡೆದ ಇದೇ ತೆರನಾದ ಘಟನೆಗಳನ್ನು ಗ್ಲಾಡಿಯೇಟರ್ ಪ್ರತಿಬಿಂಬಿಸುತ್ತದೆ. ಹಿಟ್ಲರ್ ವಿಮಾನದಿಂದ ಆಗಮಿಸುವುದನ್ನು ತೋರಿಸುವ ಮೂಲಕ ನಾಜಿ ಚಿತ್ರ ಆರಂಭವಾಗುತ್ತದೆ, ಆದರೆ ಸ್ಕಾಟ್ ರೋಮ್‌ನ ವೈಮಾನಿಕ ಚಿತ್ರವನ್ನು ಮೊದಲು ತೋರಿಸಿ, ಆ ನಂತರ ಕೊಮೋಡಸ್ ತನ್ನ ವಿಜಯರಥದಲ್ಲಿ ಮೆರವಣಿಗೆ ಮಾಡುವುದನ್ನು ವೀಕ್ಷಿಸುತ್ತಿರುವ ಜನಸಾಗರದ ದೃಶ್ಯವನ್ನು ತೋರಿಸಿದ್ದಾನೆ. ಟ್ರಿಯಂಫ್ ಆಫ್ ದ ವಿಲ್ ‌ನಲ್ಲಿ ಮೊದಲು ಕಾಣಿಸಿಕೊಳ್ಳುವುದು ನಾಜಿ ಗರುಡ. ಇದು ಗರುಡನ ಒಂದು ಪ್ರತಿಮೆ ಕೊಮೋಡಸ್‌ನ ಮೆರವಣಿಗೆಯಲ್ಲಿ ಪ್ರಧಾನವಾಗಿರುವ ಕಮಾನುಗಳಲ್ಲಿ ಒಂದರ ತುದಿಯಲ್ಲಿ ಕುಳಿತುಕೊಂಡಿರುವುದನ್ನು ಸೂಚಿಸುತ್ತದೆ. ನಾಜಿ ಚಿತ್ರದ ಒಂದು ದೃಶ್ಯದಲ್ಲಿ ಒಬ್ಬಳು ಸಣ್ಣ ಹುಡುಗಿ ಹಿಟ್ಲರ್‌ಗೆ ಹೂ ನೀಡುತ್ತಾಳೆ, ಅದೇ ಕೊಮೋಡಸ್ ಅನೇಕ ಹುಡುಗಿಯರನ್ನು ಭೇಟಿಯಾಗುತ್ತಾನೆ ಅವರೆಲ್ಲರೂ ಅವನಿಗೆ ಹೂಗೊಂಚಲುಗಳನ್ನು ಕೊಡುತ್ತಾರೆ.
ರೋಮ್‌ನ ಕೊಲೊಸ್ಸಿಯಮ್‌ನ ಸುಮಾರು ಮೂರನೇ ಒಂದು ಭಾಗದ ಪ್ರತಿಕೃತಿಯನ್ನು ಮಾಲ್ಟದಲ್ಲಿ ಪ್ಲಾಸ್ಟರ್ ಮತ್ತು ಪ್ಲೈವುಡ್‌ನಿಂದ 52 ಅಡಿ ಎತ್ತರದಲ್ಲಿ ನಿರ್ಮಿಸಲಾಯಿತು (ಇತರ ಮೂರನೇ ಎರಡು ಭಾಗವನ್ನು ಮತ್ತು ಉಳಿದ ಎತ್ತರವನ್ನು ಡಿಜಿಟಲ್ ತಂತ್ರಜ್ಞಾನದ ಬಳಸಿ ಸೇರಿಸಲಾಯಿತು). ಈ ಪ್ರತಿಕೃತಿಯನ್ನು ರಚಿಸಲು ಅನೇಕ ತಿಂಗಳುಗಳು ಬೇಕಾದವು ಮತ್ತು $1 ದಶಲಕ್ಷದಷ್ಟು ಮೌಲ್ಯವನ್ನು ವಿನಿಯೋಗಿಸಲಾಯಿತು. ಚಿತ್ರೀಕರಣದ ಇತರ ಅವಶ್ಯಕತೆಗಳಿಗಾಗಿ ಈ ಸಂಕೀರ್ಣದ ಹಿಂದೆ ಪುರಾತನ ರೋಮ್‌ನ ವೈಭವವನ್ನು ಹೇಳುವ ಬೀದಿಗಳು, ಪೀಠೋಪಕರಣಗಳು, ಕಂಬಸಾಲುಗಳು, ಮಹಾದ್ವಾರಗಳು, ಪ್ರತಿಮೆಗಳು, ಮತ್ತು ಮಾರುಕಟ್ಟೆ ಸ್ಥಳಗಳ ಸೆಟ್ ಹಾಕಲಾಯಿತು. ಗ್ರಾಮಗಳಲ್ಲಿರುವ ಉಡುಪು ಮಳಿಗೆಗಳು ಈ ಸಂಕೀರ್ಣಕ್ಕೆ ಅವಶ್ಯಕ ಪೋಷಾಕುಗಳನ್ನು ಪೂರೈಸುತ್ತಿದ್ದವು. ಸಂಕೀರ್ಣದೊಳಗೆ ಪೋಷಾಕು ಬದಲಾವಣೆ ಕೊಠಡಿ, ಸಂಗ್ರಹ, ಯುದ್ಧ ಕವಚ-ಶಸ್ತಾಸ್ತ್ರಗಳ ಕೋಣೆ ಮತ್ತು ಇತರ ಸೌಲಭ್ಯಗಳಿದ್ದವು.
ಕೊಲೊಸ್ಸಿಯಮ್‌ನ ಉಳಿದ ಭಾಗವನ್ನು ಜೀವಂತ ಚಟುವಟಿಕೆಗಳನ್ನು ಹೋಲುವ ವಿನ್ಯಾಸಗಳು ಮತ್ತು ನೀಲನಕ್ಷೆಗಳ ಅನುರೂಪಗಳನ್ನು ಬಳಸಿ ಪರಿಣಾಮಗಳನ್ನು ಸೃಷ್ಟಿಸಲಾಯಿತು. ಬೆಂಕಿಯ ಕೆನ್ನಾಲಿಗೆಯ ಮತ್ತು ತೀರ ಘೋರ ದೃಶ್ಯಗಳನ್ನು ಬೆಳಕಿನೊಂದಿಗೆ ಹೊಂದಿಸಿಕೊಳ್ಳುವುದಕ್ಕಾಗಿ ಅದಕ್ಕೆ ಮೂರು ಪದರಗಳನ್ನೂ ಅಳವಡಿಸಲಾಯಿತು.
ಗ್ಲಾಡಿಯೇಟರ್ ಒಂದು ಅಮೇರಿಕನ್/ಬ್ರಿಟಿಷ್ ಮತ್ತು ಮಹಾಕಾವ್ಯದ ಚಿತ್ರವಾಗಿದ್ದು, ರಿಡ್ಲೆ ಸ್ಕಾಟ್ ನಿರ್ದೇಶಿಸಿದ್ದಾರೆ. ರಸ್ಸೆಲ್ ಕ್ರೋವ್‌, ಜೊವಾಕ್ವಿನ್ ಫೊಯನಿಕ್ಸ್, ಕೋನಿ ನೈಲ್ಸೆನ್, ಆಲಿವರ್ ರೀಡ್, ಡ್ಜಿಮೋನ್ ಹೌನ್ಸ್, ಡೆರೆಕ್ ಜಾಕೋಬಿ, ಮತ್ತು ರಿಚಾರ್ಡ್ ಹ್ಯಾರಿಸ್ ಮೊದಲಾದವರು ತಾರಾಗಣದಲ್ಲಿದ್ದಾರೆ. ಮೋಸಗೊಂಡು ಬುದ್ಧಿಭ್ರಮಣೆಗೊಳಗಾದ ಮಗ ಕೊಮೋಡಸ್ ‌ನಿಂದಲೇ ಹತ್ಯೆಗೀಡಾಗುವ ಚಕ್ರವರ್ತಿ ಮಾರ್ಕಸ್ ಆರೆಲಿಯಸ್‌ನ ಅಚ್ಚುಮೆಚ್ಚಿನ ಸೇನಾಧಿಕಾರಿ ಜನರಲ್ ಮ್ಯಾಕ್ಸಿಮಸ್ ಡೆಸಿಮಸ್ ಮೆರಿಡಿಯಸ್‌ನ ಪಾತ್ರದಲ್ಲಿ ಕ್ರೋವ್‌ ಕಣ್ಣಿಗೆ ಕಟ್ಟುವಂತೆ ಅಭಿನಯಿಸಿದ್ದಾನೆ. ಹೊಸ ಸೀಸರ್ ಆಗಿ ಕೊಮೋಡಸ್‌ ರಾಜಗದ್ದುಗೆ ಏರುವುದನ್ನು ವಿರೋಧಿಸಿದ ಮ್ಯಾಕ್ಸಿಮಸ್‌ಗೆ ಮರಣದಂಡನೆಯನ್ನು ವಿಧಿಸುವಂತೆ ಕೊಮೋಡಸ್‌ ಆದೇಶಿಸುತ್ತಾನೆ. ಮ್ಯಾಕ್ಸಿಮಸ್ ಅವನ ಮರಣದಂಡನೆಯ ಕುಣಿಕೆಯಿಂದ ಪಾರಾಗಿ ಕುಟುಂಬ ನೋಡಲೆಂದು ಮನೆಗೆ ಧಾವಿಸುತ್ತಾನೆ, ಆದರೆ ಅವನು ಬರುವಷ್ಟರಲ್ಲೇ ಅವರನ್ನು ಸಾಯಿಸಲಾಗಿರುತ್ತದೆ. ತನ್ನವರೆಲ್ಲರನ್ನು ಕಳೆದುಕೊಂಡು ಸೆರೆ ಸಿಕ್ಕಿದ ಮ್ಯಾಕ್ಸಿಮಸ್‌ನನ್ನು ರೋಮನ್ ಸಾಮ್ರಾಜ್ಯದ ಹೊರೆಎಲ್ಲೆಯಲ್ಲಿ ಗುಲಾಮನನ್ನಾಗಿ ಇರಿಸಲಾಗುತ್ತದೆ, ಬಳಿಕ ತನ್ನ ಕುಟುಂಬದ ಮತ್ತು ಚಕ್ರವರ್ತಿಯ ಹತ್ಯೆಯ ಸೇಡು ತೀರಿಸಲು ಕತ್ತಿಮಲ್ಲ ಕಣದ ವೀರನಾಗಿ ಬೆಳೆಯುತ್ತಾನೆ.
ಚಿತ್ರೀಕರಣಕ್ಕೆ ಹೋಗುವ ಎರಡು ವಾರಗಳ ಮುನ್ನ ನಟರು ಕಥಾವಸ್ತುವಿನ ಸಮಸ್ಯೆಗಳ ಬಗ್ಗೆ ದೂರಿದರು. ಮ್ಯಾಕ್ಸಿಮಸ್‌ ಪಾತ್ರದ ಸೂಕ್ಷ್ಮತೆಯನ್ನು ಮತ್ತಷ್ಟು ಹೆಚ್ಚಿಸುವುದಕ್ಕಾಗಿ ವಿಲಿಯಮ್ ನಿಕೋಲ್ಸನ್‌ನನ್ನು ಶೆಪ್ಪರ್ಟನ್ ಸ್ಟುಡಿಯೊಗೆ ಕರೆತರಲಾಯಿತು. "ಒಬ್ಬನನ್ನು ಸಾಯಿಸಲು ಬಯಸುವವನ ಚಿತ್ರವನ್ನು ನೋಡಲು ತಾನು ಇಚ್ಛಿಸುವುದಿಲ್ಲ" ಎಂದ ಅವರು ಚಿತ್ರದಲ್ಲಿ ಜ್ಯೂಬಾನ ಸ್ನೇಹಕ್ಕೆ ಮಹತ್ವ ನೀಡಿ, ಪರಲೋಕ ಜೀವನ ಕುರಿತ ಎಳೆಯನ್ನು ಅಭಿವೃದ್ಧಿಪಡಿಸಿದರು. ಲೋಗನ್ ಮತ್ತು ನಿಕೋಲ್ಸನ್ ಮತ್ತೆ ಬರೆದುದನ್ನು ಪರಿಷ್ಕರಿಸುವುದಕ್ಕಾಗಿ ನಂತರ ಡೇವಿಡ್ ಫ್ರಾಂಜೋನಿಯನ್ನು ಕರೆತರಲಾಯಿತು. ಈ ಕಾರ್ಯಕ್ಕಾಗಿ ನಿರ್ಮಾಪಕರ ಪ್ರಶಂಸೆಯನ್ನೂ ಪಡೆದರು. 0 ನಿಕೋಲ್ಸನ್‌ನನ್ನು ಕರೆಯಿಸಿದ್ದಾಗ, ಆತ ಫ್ರಾಂಜೋನಿಯ ಮೂಲ ಕಥಾವಸ್ತು ಮತ್ತು ಕೆಲವು ದೃಶ್ಯಗಳನ್ನು ಓದಲು ಪ್ರಾರಂಭಿಸಿದ್ದನು. ಫ್ರಾಂಜೋನಿಯು ಚಿತ್ರಕಥೆಯನ್ನು ರಚನಾತ್ಮಕವಾಗಿ ಪುನಃ ಬರೆಯಲು ಸಹಾಯ ಮಾಡಿದನು, ಅಲ್ಲದೆ ನಿರ್ಮಾಪಕರ ಸಮ್ಮುಖದಲ್ಲಿ ತನ್ನ ಮೂಲ ಕಥಾವಸ್ತುವನ್ನು ಸಮರ್ಥಿಸಿಕೊಂಡನು ಹಾಗೂ ಮೂಲಕ್ಕೆ ಸರಿಯಾಗಿ ಚಿತ್ರಿಸುವಂತೆ ವಾದಿಸಿದನು. ಬಳಿಕ ಫ್ರಾಂಜೋನಿ ಉತ್ತಮ ಚಿತ್ರಕ್ಕಾಗಿ ಡೌಗ್ಲಾಸ್ ವಿಕ್ ಮತ್ತು ಬ್ರಾಂಕೊ ಲಸ್ಟಿಗ್ ನಿರ್ಮಾಪಕರೊಂದಿಗೆ ಅಕಾಡೆಮಿ ಪ್ರಶಸ್ತಿಯನ್ನು ಹಂಚಿಕೊಂಡನು.
ಆದರೆ ಈ ನಡುವೆ ಕಥಾವಸ್ತು ಕುರಿತು ರಸ್ಸೆಲ್ ಕ್ರೋವ್‌ ನೀಡಿದ ಸಲಹೆಗಳಿಂದಾಗಿ ಚಿತ್ರಕಥೆಯನ್ನು ಪುನಃ ಪರಿಶೀಲಿಸಬೇಕಾಗಿ ಬಂತು ಮತ್ತು ಪದೇ ಪದೇ ಮರು ಬರೆಯಬೇಕಾಗಿ ಬಂತು. ಕಥಾವಸ್ತುವಿನ ಪ್ರತಿಯೊಂದು ಅಂಶವನ್ನೂ ಕ್ರೋವ್‌ ಪ್ರಶ್ನಿಸಿದನು, ತಕ್ಕ ಪ್ರತಿಕ್ರಿಯೆಗಳು ಬಾರದಿದ್ದಾಗ ಆದರೆ ಉತ್ತರಗಳನ್ನು ಪಡೆಯದಿದ್ದಾಗ ಅವನು ಅದರಿಂದ ಹೊರಬಂದನು. ಡ್ರೀಮ್‌ವರ್ಕ್ಸ್‌ ನಿರ್ವಹಣಾಧಿಕಾರಿ ಪ್ರಕಾರ, " ಸ್ಥಳದಲ್ಲೇ ಸಂಪೂರ್ಣ ಕಥಾವಸ್ತುವನ್ನು ಪುನಃ ಬರೆಯಲು ಪ್ರಯತ್ನಿಸಿದನು. 'ಈ ಜೀವನದಲ್ಲಿ ಅಥವಾ ಮುಂದಿನ ಜೀವನದಲ್ಲಿ ನಾನು ನನ್ನ ಸೇಡನ್ನು ಹೊಂದಿರುತ್ತೇನೆ' ಎಂಬ ಟ್ರೇಲರ್‌ನಲ್ಲಿರುವ ವಾಕ್ಯದ ಸಾಲಿನ ಬಗ್ಗೆ ನಿನಗೆ ತಿಳಿದಿದೆಯೇ? ಆರಂಭದಲ್ಲಿ ಅವನು ಇದನ್ನು ಹೇಳಲು ಖಂಡಿತವಾಗಿ ನಿರಾಕರಿಸಿದನು." ಕ್ರೋವ್ ತನಗೆ ಹೇಳಿದ್ದನ್ನು, ಮೂರನೇ ಮತ್ತು ಅಂತಿಮ ಚಿತ್ರಕಥೆಗಾರ ನಿಕೋಲ್ಸನ್‌ ಹೀಗೆ ತಿಳಿಸುತ್ತಾನೆ - "ನಿನ್ನ ವಾಕ್ಯದ ಸಾಲು ನಿರುಪಯುಕ್ತವಾದುದು, ಆದರೆ ಪ್ರಪಂಚದಲ್ಲೇ ನಾನು ಶ್ರೇಷ್ಠ ನಟನಾದುದರಿಂದ ನಿರುಪಯುಕ್ತ ವಾಕ್ಯವನ್ನೂ ಉತ್ತಮವಾಗಿಸಬಲ್ಲೆ" ನಿಕೋಲ್ಸನ್ ಹೀಗೆಂದು ಮುಂದುವರಿಸುತ್ತಾನೆ - ".ಬಹುಶಃ ನನ್ನ ಸಾಲುಗಳು ನಿರುಪಯುಕ್ತವಾಗಿರಬಹುದು, ಆದ್ದರಿಂದಲೇ ಅವನು ಹೀಗೆ ನೇರವಾಗಿ ಹೇಳುತ್ತಿದ್ದಾನೆ."
ಚಿತ್ರೀಕರಣದ ನಂತರ ಸೇರಿಸಿದ ಹೆಚ್ಚಿನ ಪರಿಣಾಮಗಳಿಗೆ ಬ್ರಿಟಿಷ್ ನಿರ್ಮಾಣ ಕಂಪೆನಿ ದಿ ಮಿಲ್‌ ಜವಾಬ್ದಾರಿಯಾಗಿತ್ತು. ಬ್ಲೂಸ್ಕ್ರೀನ್‌ನಲ್ಲಿ ನಿಜವಾದ ಹುಲಿಗಳಂತೆ ಚಿತ್ರೀಕರಿಸಿದುದನ್ನು ಕಾದಾಡುವ ದೃಶ್ಯಗಳೊಂದಿಗೆ ಸಂಯೋಜಿಸುವ ತಂತ್ರಗಾರಿಕೆಯನ್ನು ಈ ಕಂಪೆನಿ ಬಳಸಿತು. ಫಿರಂಗಿಯಂತೆ ಹೊಗೆ ಬಿಡುವ ಹಾಗೂ ಆರಂಭದ ದೃಶ್ಯದಲ್ಲಿ ಉರಿಯುತ್ತಿರುವ ಬಾಣಗಳು ಆಗಸದಲ್ಲಿ ಪರಸ್ಪರ ಸಂಧಿಸುವ ದೃಶ್ಯಗಳನ್ನು ಗ್ರಾಫಿಕ್ಸ್ ನೆರವಿನಿಂದ ಅದು ಸೃಷ್ಟಿಸಿತು, ಮತ್ತು ಬಾಣಗಳು ಹಾರುವ ಪಥವನ್ನು ಚಿತ್ರೀಕರಿಸಿದ್ದಕ್ಕಿಂತಲೂ ಹೆಚ್ಚು ದೂರಕ್ಕೆ ವಿಸ್ತರಿಸುವ ಕಾರ್ಯವನ್ನೂ ಮಾಡಿತು. ಯುದ್ಧ ಸನ್ನಿವೇಶದಲ್ಲಿ 35,000 ಜನರಿರುವುದು ನಿಜವೆಂಬಂತೆ ಕಾಣಿಸುವುದಕ್ಕಾಗಿ ಮತ್ತು ಪ್ರತಿ ಕಾದಾಟದ ಗುಂಪನ್ನು ಮೂಲಕ ಸೃಷ್ಟಿಸುವುದಕ್ಕಾಗಿ 2,000 ನಟರನ್ನು ಕಂಪೆನಿ ಬಳಸಿಕೊಂಡಿತು. ದಿ ಮಿಲ್ ಸಂಸ್ಥೆ ನಟರನ್ನು ವಿವಿಧ ಭಂಗಿಗಳಲ್ಲಿ ಚಿತ್ರೀಕರಿಸಿ, ನಂತರ ಅವರನ್ನು ಚಿತ್ರದ ಸನ್ನಿವೇಶಗಳಿಗೆ ಹೊಂದಿಸಿ, ಚಲಿಸುವುದನ್ನು ಸೆರೆಹಿಡಿಯುವ ಪರಿಕರಗಳ ಸಹಾಯದಿಂದ 3 ಸಂಯೋಜನೆ ಮಾಡಿ ವ್ಯಕ್ತಿಗಳಾಗಿ ರೂಪಿಸಿ ಅದ್ಭುತ ಚಮತ್ಕಾರವನ್ನು ಸಾಧಿಸಿತು.
ಈ ನಡುವೆ ಮ್ಯಾಕ್ಸಿಮಸ್‌ ತನ್ನ ಮಾಜಿ ಯೋಧ ಸಿಸೆರೊನನ್ನು ಭೇಟಿಯಾಗುತ್ತಾನೆ, ಮತ್ತು ತನ್ನ ಸೇನೆ ಇನ್ನೂ ತನಗೆ ನಿಷ್ಠೆಯಿಂದಿರುವುದನ್ನು ಆತನ ಮೂಲಕ ತಿಳಿದುಕೊಳ್ಳುತ್ತಾನೆ. ಕೊಮೋಡಸ್‌ನ ಪದಚ್ಯುತಿಗೆ ಮತ್ತು ತನ್ನ ಸೇನೆಯೊಂದಿಗೆ ಮತ್ತೆ ಸೇರಿಕೊಳ್ಳಲು ಲುಸಿಲ್ಲಾ ಮತ್ತು ಸೆನೆಟರ್ ಗ್ರಾಚುಸ್‌ನೊಂದಿಗೆ ಮ್ಯಾಕ್ಸಿಮಸ್ ಒಂದು ಸಂಚು ಹೂಡುತ್ತಾನೆ. ಸಹೋದರಿಯು ತನಗೆ ನಂಬಿಕೆ ದ್ರೋಹ ಬಗೆಯುತ್ತಿದ್ದಾಳೆಂದು ಅನುಮಾನಿಸಿದ ಕೊಮೋಡಸ್, ಅವಳ ಕಿರಿಯ ಮಗನಿಗೆ ಬೆದರಿಕೆ ಹಾಕಿ ಸಂಚನ್ನು ಬಹಿರಂಗಪಡಿಸುವಂತೆ ಅವಳನ್ನು ಬಲವಂತ ಪಡಿಸುತ್ತಾನೆ. ತಕ್ಷಣವೇ ಚಕ್ರವರ್ತಿಯ ಅಂಗರಕ್ಷಕ ಪಡೆಯ ಯೋಧರು ಗ್ರಾಚುಸ್‌ನನ್ನು ಬಂಧಿಸಿ, ಪ್ರೋಕ್ಸಿಮೊದ ಕತ್ತಿಮಲ್ಲರ ವಠಾರಕ್ಕೆ ಲಗ್ಗೆಯಿಡುತ್ತಾರೆ, ಕತ್ತಿಮಲ್ಲರೊಂದಿಗಿನ ಹೋರಾಟದ ವೇಳೆ ಮ್ಯಾಕ್ಸಿಮಸ್ ತಪ್ಪಿಸಿಕೊಳ್ಳುತ್ತಾನೆ. ಈ ಮುತ್ತಿಗೆಯಲ್ಲಿ ಹ್ಯಾಜೆನ್ ಮತ್ತು ಪ್ರೋಕ್ಸಿಮೊ ಕೊಲ್ಲಲ್ಪಟ್ಟು, ಜ್ಯೂಬಾ ಮತ್ತು ಮತ್ತಿತರ ಬದುಕುಳಿದವರು ಬಂಧಿಸಲ್ಪಡುತ್ತಾರೆ. ಸಿಸೆರೊ ಸಾವಿನ ಪ್ರತ್ಯಕ್ಷದರ್ಶಿಯಾಗುವುದಕ್ಕಾಗಿ ಮ್ಯಾಕ್ಸಿಮಸ್ ನಗರದ ಹೊರ ಆವರಣದವರೆಗೆ ಓಡಿ ಬರುತ್ತಾನೆ, ಆದರೆ ಚಕ್ರವರ್ತಿಯ ಅಂಗರಕ್ಷಕ ಪಡೆಯಿಂದ ಬಂಧಿತನಾಗುತ್ತಾನೆ.
ಅಧಿಕಾರ ಕಳೆದುಕೊಳ್ಳುವ ಮಾತ್ಸರ್ಯದಲ್ಲಿ ತಂದೆಯನ್ನೇ ಕೊಲೆ ಮಾಡಿದ್ದ ಕೊಮೋಡಸ್‌ಗೆ ಈ ವಿಷಯವನ್ನು ಹೇಳುವ ಮೊದಲೇ, ಮ್ಯಾಕ್ಸಿಮಸ್‌ಗೆ ಆರೆಲಿಯಸ್ ವಿಷಯ ತಿಳಿಸುತ್ತಾನೆ. ಈ ನಡುವೆ, ತಾನೇ ಚಕ್ರವರ್ತಿ ಎಂದು ಘೋಷಿಸಿಕೊಂಡ ಕೊಮೋಡಸ್ ತನಗೆ ನಿಯತ್ತನ್ನು ತೋರುವಂತೆ ಮ್ಯಾಕ್ಸಿಮಸ್‌ಗೆ ಹೇಳುತ್ತಾನೆ, ಆದರೆ ಚಕ್ರವರ್ತಿಯ ಸಾವಿನಲ್ಲಿ ಈತ ಭಾಗಿಯಾಗಿರುವುದನ್ನು ತಿಳಿದಿದ್ದ ಮ್ಯಾಕ್ಸಿಮಸ್‌ ಕೊಮೋಡಸ್‌ನ ಆದೇಶವನ್ನು ಧಿಕ್ಕರಿಸುತ್ತಾನೆ. ಕೊಮೋಡಸ್ ಇದರಿಂದ ಕ್ರುದ್ಧನಾಗಿ, ಮ್ಯಾಕ್ಸಿಮಸ್‌ಗೆ ಮರಣದಂಡನೆ ವಿಧಿಸಲು ಆದೇಶಿಸುತ್ತಾನೆ, ಮತ್ತು ಅವನ ಪತ್ನಿ ಮತ್ತು ಮಗನನ್ನು ಹತ್ಯೆಗೈಯಲ್ಲು ರೋಮನ್‌ ಚಕ್ರವರ್ತಿಯ ಅಂಗರಕ್ಷಕ ದಳದವರನ್ನು ಕಳುಹಿಸಿ ಕೊಡುತ್ತಾನೆ. ಮ್ಯಾಕ್ಸಿಮಸ್ ಸ್ವಲ್ಪದರಲ್ಲೇ ಪಾರಾದರೂ, ಆಗ ನಡೆದ ಘಟನಾವಳಿಗಳಲ್ಲಿ ಗಾಯಗೊಳ್ಳುತ್ತಾನೆ. ಕೂಡಲೇ ಮನೆಗೆ ಧಾವಿಸಿ ಬರುತ್ತಾನೆ, ಅಷ್ಟರಲ್ಲಿ ನಿರ್ನಾಮಗೊಂಡಿದ್ದ ಮನೆಯ ಅವಶೇಷಗಳೆಡೆಯಲ್ಲಿ ಪತ್ನಿ ಮತ್ತು ಮಗನನ್ನು ಶಿಲುಬೇಗೇರಿಸಿರುವುದು ಕಂಡು ಅವನಿಗೆ ಕಾಣುತ್ತದೆ. ಅವರ ಅಂತ್ಯಕ್ರಿಯೆ ಮಾಡಿದ ಬಳಿಕ ಮ್ಯಾಕ್ಸಿಮಸ್ ನಿತ್ರಾಣಗೊಂಡು ಕುಸಿಯುತ್ತಾನೆ.
ಗ್ಲಾಡಿಯೇಟರ್ ಚಿತ್ರದ ಚಿತ್ರೀಕರಣವನ್ನು ಮೂರು ಪ್ರಮುಖ ಸ್ಥಳಗಳಲ್ಲಿ 1999ರ ಜನವರಿಯಿಂದ ಮೇವರೆಗೆ ನಡೆಸಲಾಯಿತು. ಜರ್ಮೇನಿಯಾದ ಅರಣ್ಯದಲ್ಲಿನ ಆರಂಭದ ಯುದ್ಧದ ದೃಶ್ಯಗಳನ್ನು ಇಂಗ್ಲೆಂಡ್‌ನ ಸುರ್ರೆಯ ಫಾರ್ನಮ್‌ ಸಮೀಪದ ಬರ್ನೆ ಕಾಡಿನಲ್ಲಿ ಮೂರು ವಾರಗಳಲ್ಲಿ ಚಿತ್ರೀಕರಿಸಲಾಯಿತು. ಸೇವಿಂಗ್ ಪ್ರೈವೇಟ್ ರ್ಯಾನ್ ಚಿತ್ರದಲ್ಲಿ ಯುದ್ಧದ ದೃಶ್ಯಗಳನ್ನು ಚಿತ್ರೀಕರಿಸಿಕೊಳ್ಳಲು ಬಳಸಿದ ತಂತ್ರಜ್ಞಾನಗಳ ಮಾದರಿಯಲ್ಲೇ, ಹಲವಾರು ಕ್ಯಾಮೆರಾಗಳನ್ನು ಬಳಸಿಕೊಂಡು ಸ್ಕಾಟ್ ಮತ್ತು ಛಾಯಾಗ್ರಾಹಕ ಜಾನ್ ಮಾಥೈಸನ್ ವಿವಿಧ ಬಿಡಿ ಚಿತ್ರಗಳನ್ನು ಚಿತ್ರೀಕರಿಸಿದರು. ಆ ನಂತರದ ಮುಂದಿನ ಮೂರು ವಾರಗಳಲ್ಲಿ ಗುಲಾಮಗಿರಿ, ಮರಳುಗಾಡಿನ ಪ್ರಯಾಣ ಮತ್ತು ಕತ್ತಿಮಲ್ಲರಿಗೆ ತರಬೇತಿ ನೀಡುವ ದೃಶ್ಯಗಳನ್ನು ಅಟ್ಲಾಸ್ ಪರ್ವತದ ದಕ್ಷಿಣದಲ್ಲಿರುವ ಮೊರೊಕೊದ ಕ್ವಾರ್ಜನೇಟ್‌ನಲ್ಲಿ ಚಿತ್ರೀಕರಿಸಲಾಯಿತು. ಅಂತಿಮವಾಗಿ ಪುರಾತನ ರೋಮ್‌ನ ದೃಶ್ಯಗಳನ್ನು ಮಾಲ್ಟದ ರಿಕಸೋಲಿಯ ಕೋಟೆಯಲ್ಲಿ ಹತ್ತೊಂಬತ್ತು ವಾರಗಳ ಅವಧಿಯಲ್ಲಿ ಚಿತ್ರೀಕರಿಸಲಾಯಿತು.
ಗ್ಲಾಡಿಯೇಟರ್ ಉತ್ತಮ ವಿಮರ್ಶೆಗಳನ್ನು ಪಡೆಯಿತಲ್ಲದೆ, ರೋಟನ್ ಟೊಮಾಟೋಸ್‌ ನಡೆಸಿದ ಮತದಾನದಲ್ಲಿ 77% ಧನಾತ್ಮಕ ಪ್ರತಿಕ್ರಿಯೆಗಳನ್ನು ಪಡೆಯಿತು. ಸಾಮಾನ್ಯ ಯೋಗ್ಯತೆ ನಿರ್ಣಯ ವ್ಯವಸ್ಥೆಯನ್ನು ಬಳಸಿಕೊಳ್ಳುವ ಮೆಟಾಕ್ರಿಟಿಕ್ ವೆಬ್‌ಸೈಟ್‌ನಲ್ಲಿ, ಗ್ಲಾಡಿಯೇಟರ್ ಚಿತ್ರ ಮುಖ್ಯವಾಹಿನಿ ವಿಮರ್ಶಕರಿಂದ 37 ಪ್ರತಿಕ್ರಿಯೆಗಳ ಆಧಾರದ ಮೇಲೆ 64/100ರಷ್ಟು ಪರವಾದ ವಿಮರ್ಶೆಯನ್ನು ಗಳಿಸಿಕೊಂಡಿತು. ಜರ್ಮೇನಿಯಾ ಯುದ್ಧವನ್ನು . ಅದರ "ಅಚ್ಚುಮೆಚ್ಚಿನ ಪರದೆ ಮೇಲಿನ ಯುದ್ಧ ದೃಶ್ಯ" ಎಂದು ಬಣ್ಣಿಸಿತು,. ಎಂಟರ್ಟೈನ್‌ಮೆಂಟ್ ವೀಕ್ಲಿ ಯು "ಕ್ರೋವ್‌ನ ನಿಷ್ಠುರ, ಭಾವಪೂರ್ಣ ಅಭಿನಯ"ದಿಂದಾಗಿ ಮ್ಯಾಕ್ಸಿಮಸ್‌ ಅದರ ಆರನೇ ಮೆಚ್ಚಿನ ಕ್ರಿಯಾಶೀಲ ನಟನೆಂದೂ, ಚಿತ್ರವನ್ನು ತನ್ನ ಮೂರನೇ ಮೆಚ್ಚಿನ ಸೇಡಿನ ಚಿತ್ರವೆಂದೂ ಹೆಸರಿಸಿತು. 2002ರಲ್ಲಿ ಚಾನೆಲ್ 4 ಇದನ್ನು ಸರ್ವಕಾಲೀಕ ಆರನೇ ಶ್ರೇಷ್ಠ ಚಿತ್ರವೆಂದು ಘೋಷಿಸಿತು.
ಗ್ಲಾಡಿಯೇಟರ್ ಚಿತ್ರ ಸ್ವಲ್ಪ ಮಾತ್ರ ಐತಿಹಾಸಿಕ ಘಟನೆಗಳನ್ನು ಆಧರಿಸಿದೆ. ಚಿತ್ರ ನಿರ್ಮಾಪಕರು ಪುರಾತನ ರೋಮನ್ ಚಕ್ರಾಧಿಪತ್ಯದ ಬಗ್ಗೆ ತಿಳಿದಿರುವ ಇತಿಹಾಸ ತಜ್ಞರನ್ನು ಸಂಧಿಸಿದರೂ, ಚಿತ್ರಕಥೆಗಾರರಿಂದಾಗಿ ಚಿತ್ರಕ್ಕೆ ಐತಿಹಾಸಿಕ ಸಾಂಗತ್ಯ ಇಲ್ಲದಂತಾಯಿತು. ಚಿತ್ರದಲ್ಲಿ ಬದಲಾವಣೆಗಳನ್ನು ಮಾಡಿದ್ದರಿಂದ ಓರ್ವ ಐತಿಹಾಸಿಕ ಸಲಹೆಗಾರ ಹೊರಟು ಹೋದರೆ, ಇನ್ನೊಬ್ಬರು ಚಿತ್ರತಂಡದ ಪಟ್ಟಿಯಲ್ಲಿ ತಮ್ಮನ್ನು ಹೆಸರಿಸದಂತೆ ಕೇಳಿಕೊಂಡರು. ಐತಿಹಾಸಿಕ ನಿಖರತೆಯಿಂದಾಗಿ ಗ್ಲಾಡಿಯೇಟರ್‌ ಮೇಲೆ ಆಸಕ್ತಿ ಕಡಿಮೆಯಾಗದು ಅಥವಾ ಕುತೂಹಲವೂ ಕ್ಷೀಣಿಸದು ಎಂದ ಕನೆಕ್ಟಿಕಟ್ ವಿಶ್ವವಿದ್ಯಾನಿಲಯದ ಇತಿಹಾಸಕಾರ ಅಲ್ಲೆನ್ ವಾರ್ಡ್ ಮುಂದುವರಿದು ಹೀಗೆ ಹೇಳಿದ್ದಾರೆ: "ಕ್ರಿಯಾಶೀಲ ಕಲಾವಿದರಿಗೆ ಸ್ವಲ್ಪ ಮಟ್ಟಿಗೆ ಕಾವ್ಯಾತ್ಮಕವಾಗಿ ರಚಿಸುವ ಸ್ವಾತಂತ್ರ್ಯವಿರಬೇಕು, ಆದರೆ ಐತಿಹಾಸಿಕ ಕಾಲ್ಪನಿಕ ಘಟನೆಗಳನ್ನು ಸಂಪೂರ್ಣವಾಗಿ ಕಡೆಗಣಿಸುವ ಅವಕಾಶ ನೀಡಬಾರದು".
ಮ್ಯಾಕ್ಸಿಮಸ್‌ಗೆ ಐತಿಹಾಸಿಕ ವ್ಯಕ್ತಿಗಳಾದ ನಾರ್ಸಿಸಸ್ (ಕಥಾವಸ್ತುವಿನ ಮೂಲ ಪ್ರತಿಯಲ್ಲಿನ ಪಾತ್ರದ ಹೆಸರು ಹಾಗೂ ಕೊಮೋಡಸ್‍‌ನನ್ನು ಸಾಯಿಸಿದ ನಿಜವಾದ ಕೊಲೆಗಾರ), ಸ್ಪರ್ಟಾಕಸ್ , ಸಿಂಸಿನಾಟಸ್ (ರೈತನಾಗಿದ್ದವನು ಸರ್ವಾಧಿಕಾರಿಯಾಗಿ ರೋಮ್‌ನ್ನು ದಾಳಿಯಿಂದ ಉಳಿಸಿದನು, ನಂತರ ಅವನ 6-ತಿಂಗಳ ಅಧಿಕಾರವನ್ನು ಹದಿನೈದು ದಿನಗಳಲ್ಲೇ ತ್ಯಜಿಸಿದನು), ಮತ್ತು ಮಾರ್ಕಸ್ ನೋನಿಯಸ್ ಮ್ಯಾಕ್ರಿನಸ್ (ನಂಬಿಕಸ್ಥ ಜನರಲ್, 154ರ ಪ್ರತಿನಿಧಿ, ಹಾಗೂ ಮಾರ್ಕಸ್ ಆರೆಲಿಯಸ್‌ನ ಸ್ನೇಹಿತ) ಮೊದಲಾದವರೊಂದಿಗೆ ಹೋಲಿಕೆಯಿದ್ದರೂ ಅವನ ಪಾತ್ರ ಕಾಲ್ಪನಿಕವಾದುದು. ಕೊಮೋಡಸ್ ಕೊಲೊಸಿಯಮ್‌ನಲ್ಲಿನ ಸ್ಪರ್ಧೆಯಲ್ಲಿ ಭಾಗವಹಿಸಿದರೂ, ಐತಿಹಾಸಿಕ ಸತ್ಯ ಸಂಗತಿಯೆಂದರೆ ಕುಸ್ತಿಪಟು ನಾರ್ಸಿಸಸ್‌ ಸ್ನಾನದ ಸಮಯದಲ್ಲಿ ಕೊಮೋಡಸ್‌ನ ಕತ್ತು ಹಿಸುಕುತ್ತಾನೆ. ಚಿತ್ರದಲ್ಲಿರುವಂತೆ ಆತ ಹೋರಾಟ ಕಣದಲ್ಲಿ ಸಾಯಿಸಲ್ಪಡುವುದಿಲ್ಲ.
ಗುಲಾಮ ವರ್ತಕರು ಮ್ಯಾಕ್ಸಿಮಸ್‌ನನ್ನು ಕಂಡು ಉತ್ತರ ಆಫ್ರಿಕಾದ ಕಗ್ಗಾಡು ಪ್ರದೇಶ ಜುಕಾಬಾರ್‌‌ಗೆ ಕರೆದೊಯ್ಯುತ್ತಾರೆ, ಅಲ್ಲಿ ಅವನನ್ನು ಕತ್ತಿಮಲ್ಲ ಶಾಲೆಯ ಮುಖ್ಯಸ್ಥ ಆಂಟೋನಿಯಸ್ ಪ್ರೋಕ್ಸಿಮೊ ಕೊಂಡುಕೊಳ್ಳುತ್ತಾನೆ. ಮ್ಯಾಕ್ಸಿಮಸ್ ಆರಂಭದಲ್ಲಿ ಸೆಣಸಾಡಲು ನಿರಾಕರಿಸುತ್ತಾನೆ, ಆದರೆ ಹೋರಾಟ ಕಣದಲ್ಲಿ ತನ್ನನ್ನು ತಾನು ರಕ್ಷಿಸಿಕೊಳ್ಳಲು ಅವನು ತೋರುವ ಅಸಾಧಾರಣ ಹೋರಾಟ ಕೌಶಲ್ಯ ಪ್ರೇಕ್ಷಕ ವರ್ಗದಲ್ಲಿ ಬಹು ಜನಪ್ರಿಯತೆಯನ್ನು ತಂದುಕೊಡುತ್ತದೆ, ಅಲ್ಲದೆ ಜೊತೆ ಹೋರಾಟಗಾರರ ಮನ್ನಣೆಗೆ ಪಾತ್ರನಾಗುತ್ತಾನೆ. ಅವನು "ದಿ ಸ್ಪೇನಿಯಾರ್ಡ್" ಎಂದು ಹೆಸರು ಪಡೆದುಕೊಂಡು ಇನ್ನಷ್ಟು ತರಬೇತಿ ಪಡೆಯುತ್ತಾನೆ ಮತ್ತು ಜರ್ಮನ್ ಅನಾಗರಿಕ ಹ್ಯಾಜೆನ್ ಮತ್ತು ನ್ಯುಮಿಡಿಯಾದ ಬೇಟೆಗಾರ ಜ್ಯೂಬಾ ಮೊದಲಾದವರೊಂದಿಗೆ ಸ್ನೇಹ ಬೆಳೆಸಿಕೊಳ್ಳುತ್ತಾನೆ.
ಈ ಮಧ್ಯೆ, ವಾಲ್ಟರ್ . ಪಾರ್ಕಸ್ ಮತ್ತು ಡೌಗ್ಲಸ್ ವಿಕ್ ಮೊದಲಾದ ನಿರ್ಮಾಪಕರು ರಿಡ್ಲೆ ಸ್ಕಾಟ್‌ನನ್ನು ಸಂಧಿಸಿದರು. ಅವರು ಸ್ಕಾಟ್‌ಗೆ ಪೋಲಿಸ್ ವರ್ಸೊ ಎಂಬ ಹೆಸರಿನ ಜೀನ್-ಲಿಯೋನ್ ಗೆರೋಮಿಯ 1872ರ ಸಂದರ್ಭದ ವರ್ಣಚಿತ್ರದ ಪ್ರತಿಯೊಂದನ್ನು ತೋರಿಸಿದರು. ಹೀಗೆ ಸ್ಕಾಟ್ ಪುರಾತನ ರೋಮ್‌ ಕುರಿತು ಚಿತ್ರ ಮಾಡುವತ್ತ ಆಕರ್ಷಿತನಾದನು. ಫ್ರಾಂಜೋನಿಯ ಸಂಭಾಷಣಾ ಶೈಲಿಯು ತೀರ "ರೇಗಿಸುವಂಥದ್ದು" ಎಂದು ಅಭಿಪ್ರಾಯಪಟ್ಟ ಸ್ಕಾಟ್, ತನ್ನ ಇಚ್ಛೆಯಂತೆ ಕಥಾವಸ್ತುವನ್ನು ಮತ್ತೆ ಬರೆಯಲು ಜಾನ್ ಲೋಗನ್‌ನನ್ನು ನೇಮಿಸಿಕೊಂಡನು. ಲೋಗನ್ ಮೊದಲ ದೃಶ್ಯದ ಹೆಚ್ಚಿನ ಭಾಗವನ್ನು ಪುನಹ ಬರೆದನು, ಹಾಗೂ ಪಾತ್ರಗಳ ಕುರಿತ ಆಸಕ್ತಿ ಹೆಚ್ಚಿಸಲು ಮ್ಯಾಕ್ಸಿಮಸ್‌ನ ಕುಟುಂಬವನ್ನು ಸಾಯಿಸುವ ನಿರ್ಧಾರವನ್ನು ಮಾಡಿದನು.
ಮಾಲ್ಟದಲ್ಲಿ ಚಿತ್ರೀಕರಣ ನಡೆಯುತ್ತಿದ್ದಾಗ ಆಲಿವರ್ ರೀಡ್ ಪಾಲ್ಗೊಂಡಿರುವ ಎಲ್ಲಾ ದೃಶ್ಯಗಳು ಚಿತ್ರೀಕರಣಗೊಳ್ಳುವ ಮೊದಲೇ ಆತ ಹೃದಯಾಘಾತದಿಂದ ಸಾವನ್ನಪ್ಪಿದ್ದರಿಂದಾಗಿ ನಿರ್ಮಾಣ ನಂತರದ ಕಾರ್ಯಗಳಿಗೆ ಹಿನ್ನಡೆಯಾಯಿತು. ಆತ ನಿರ್ವಹಿಸಿದ ಪ್ರೋಕ್ಸಿಮೊ ಪಾತ್ರದ ಉಳಿದ ದೃಶ್ಯಗಳಿಗಾಗಿ ದಿ ಮಿಲ್ ಡಿಜಿಟಲ್ ವ್ಯಕ್ತಿಯ ಪ್ರತಿರೂಪವನ್ನು ಸೃಷ್ಟಿಸಿತು. ಜೀವಂತ ವ್ಯಕ್ತಿಯ-ಪ್ರತಿರೂಪವನ್ನು ನೆರಳಿನಲ್ಲಿ ಛಾಯಾಚಿತ್ರೀಕರಿಸಿ, ರೀಡ್‌ನ ಮುಖದ 3 ಮೊಗವಾಡವನ್ನು ರೂಪಿಸುವ ಮೂಲಕ ಉಳಿದ ದೃಶ್ಯಗಳನ್ನು ಚಿತ್ರೀಕರಿಸಲಾಯಿತು. ಈ ಎರಡು ನಿಮಿಷದ ಹೆಚ್ಚುವರಿ ಚಿತ್ರೀಕರಣಕ್ಕೆ ಖರ್ಚಾಗಿದ್ದು $3.2 ದಶಲಕ್ಷ. ಚಿತ್ರವನ್ನು ರೀಡ್‌ನ ನೆನಪಿಗಾಗಿ ಸಮರ್ಪಿಸಲಾಗಿದೆ.
ಹಿಸ್ಪೇನಿಯದ ಮೂಲನಿವಾಸಿ ರೋಮನ್ ಜನರಲ್ ಮ್ಯಾಕ್ಸಿಮಸ್ ಡೆಸಿಮಸ್ ಮೆರಿಡಿಯಸ್ ನೇತೃತ್ವದ ರೋಮನ್ ಸೇನೆ ಜರ್ಮೇನಿಯಾ ಅನಾಗರಿಕರ ವಿರುದ್ಧ 180 .ಯಲ್ಲಿ ದಂಡೆತ್ತಿ ಹೋಗುತ್ತದೆ, ಮತ್ತು ಇದು ಸುದೀರ್ಘಕಾಲದ ಕದನದಲ್ಲಿ ಕೊನೆಗೊಳ್ಳುತ್ತದೆ. ಈ ವಿಜಯದೊಂದಿಗೆ ಹಿರಿಯ ಚಕ್ರವರ್ತಿ ಮಾರ್ಕಸ್ ಆರೆಲಿಯಸ್‌‌ನ ಮನ್ನಣೆಯನ್ನು ಗಳಿಸುತ್ತಾನೆ. ಯುದ್ಧದ ಅಂತಿಮ ಹಂತದಲ್ಲಿ ಚಕ್ರವರ್ತಿಯ ಮಗ ಕೊಮೋಡಸ್ಮತ್ತು ಮಗಳು ಲುಸಿಲ್ಲಾ, ಆಗಮಿಸುತ್ತಾರೆ.
ಗ್ಲಾಡಿಯೇಟರ್ 2000ರ ಮೇ 5ರಲ್ಲಿ ಅಮೇರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಬಿಡುಗಡೆಗೊಂಡು ಗಲ್ಲಾಪೆಟ್ಟಿಗೆಯಲ್ಲಿ ಭಾರೀ ಯಶಸ್ಸು ಕಂಡಿತು. ಈ ಚಿತ್ರ ಉತ್ತಮ ವಿಮರ್ಶೆಗಳನ್ನು ಪಡೆದುಕೊಂಡು, ಐತಿಹಾಸಿಕ ಮಹಾಕಾವ್ಯದ ಬಗ್ಗೆ ಸಂಕ್ಷೇಪ ಚಿತ್ರಣವನ್ನು ನೀಡಿದ ಖ್ಯಾತಿಗೆ ಪಾತ್ರವಾಯಿತು. ಚಿತ್ರವು 73ನೇ ಅಕಾಡೆಮಿ ಪ್ರಶಸ್ತಿಗಳಲ್ಲಿ ಐದು ಅಕಾಡೆಮಿ ಪ್ರಶಸ್ತಿಗಳನ್ನು ತನ್ನ ಮುಡಿಗೇರಿಸಿದ್ದೇ ಅಲ್ಲದೆ ಹಲವಾರು ಪ್ರಶಸ್ತಿಗಳಿಗೆ ನಾಮನಿರ್ದೇಶನಗೊಂಡಿತು.
ಚಿತ್ರದ ಬಿಡುಗಡೆಯ ನಂತರ ಸಿಸೆರೊನ ಜೀವನ ಚರಿತ್ರೆ ಸಿಸೆರೊ: ದಿ ಲೈಫ್ ಆಂಡ್ ಟೈಮ್ಸ್ ಆಫ್ ರೋಮ್ಸ್ ಗ್ರೇಟೆಸ್ಟ್ ಪೊಲಿಟೀಶಿಯನ್ ಮತ್ತು ಗ್ರಿಗರಿ ಹೇಯ ಮಾರ್ಕಸ್ ಆರೆಲಿಯಸ್' ಮೆಡಿಟೇಶನ್ಸ್‌ನ ಅನುವಾದಗಳು ಮಾರಾಟದಲ್ಲಿ ಉತ್ಕೃಷ್ಟ ಮಟ್ಟವನ್ನು ತಲುಪಿದವು. " ಟ್ರಾಯ್, ಅಲೆಕ್ಸಾಂಡರ್, ಕಿಂಗ್ಡಮ್ ಆಫ್ ಹೆವನ್, ಮತ್ತು 300 ಮೊದಲಾದ ಚಿತ್ರಗಳಿಗೆ ಕಾರಣವಾಗಿ ಈ ಚಿತ್ರ ಐತಿಹಾಸಿಕ ವೀರಚರಿತ್ರೆ ಪ್ರಕಾರವನ್ನು ಪುನರುಜ್ಜೀವನಗೊಳಿಸಿತು.
ಇದು ಕೂಡ ಟೀಕೆಗೆ ಹೊರತಾಗಿರಲಿಲ್ಲ, ರೋಗರ್ ಎಬರ್ಟ್ ಚಿತ್ರ "ಮಸುಕು ಮಸುಕಾಗಿದೆ ಮತ್ತು ಅಸ್ಪಷ್ಟವಾಗಿದೆ" ಎಂದು ನಿರ್ದಿಷ್ಟವಾಗಿ ತೀವ್ರವಾಗಿ ವಿಮರ್ಶಿಸಿದರು. ಅಲ್ಲದೆ ಅವರು ಚಿತ್ರಕಥೆಯು "ಪಾತ್ರಗಳಿಗೆ ಖಿನ್ನತೆಯನ್ನೇ ಬದಲಿಯಾಗಿ ಬಳಸಿಕೊಳ್ಳಲಾಗಿದೆ ಹಾಗೂ ಪಾತ್ರಗಳು ಸಾಕಷ್ಟು ವ್ಯಥೆ ತುಂಬಿ ಮಂಕಾಗಿರುವಂತೆ ಕಾಣುತ್ತದೆ, ಆದರೆ ಅವು ಯಾಕಾಗಿ ಮಂಕಾಗಿವೆ ಎಂಬುದನ್ನು ನಮಗೆ ಗುರುತಿಸಲಾಗುವುದಿಲ್ಲ" ಎಂದು ಹೇಳಿ ಅಣಕಿಸಿದನು.
ಚಿತ್ರದ ಭಾರಿ ಯಶಸ್ಸು ಅಮೇರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ರೋಮನ್ ಮತ್ತು ಪುರಾತನ ಇತಿಹಾಸದ ಬಗ್ಗೆ ಆಸಕ್ತಿ ಹೆಚ್ಚಿಸಿತು. ದಿ ನ್ಯೂಯಾರ್ಕ್ ಟೈಮ್ಸ್ ‌ನ ಪ್ರಕಾರ, ಇದನ್ನು "ಗ್ಲಾಡಿಯೇಟರ್ ಇಫೆಕ್ಟ್" ಆಗಿ ಡಬ್ ಮಾಡಲಾಯಿತು.
ಪ್ರಜಾಪ್ರಭುತ್ವವನ್ನು ಪರಿಣಾಮಕಾರಿಯಾಗಿ ಪುನರುಜ್ಜೀವಗೊಳಿಸುವುದಕ್ಕಾಗಿ ಅಧಿಕಾರವನ್ನು ರೋಮನ್ ಸೆನೆಟ್‌ಗೆ ಹಿಂದಿರುಗಿಸುವ ಆಶಯದೊಂದಿಗೆ ನೈತಿಕವಾಗಿ-ನೇರ ನಡೆನುಡಿಯ ಮ್ಯಾಕ್ಸಿಮಸ್‌ಗೆ ಅಧಿಕಾರದ ಚುಕ್ಕಾಣಿಯನ್ನು ನೀಡಲು ನಿರ್ಧರಿಸುತ್ತಾನೆ.
ಹೃದ್ರೋಗ ಶಸ್ತ್ರಚಿಕಿತ್ಸೆಯು ಮಹಾಯುದ್ಧರ ನಂತರ ಗಮನಾರ್ಹವಾಗಿ ಬದಲಾಯಿತು. ಬಳಿಕ 1948 ರಲ್ಲಿ ನಾಲ್ಕು ಜನ ಶಸ್ತ್ರ ಚಿಕಿತ್ಸಜ್ಞರು ಸಂಧಿವಾತದ ಜ್ವರದಿಂದಾಗಿ ಉಂಟಾಗಿದ್ದ ಕಿರೀಟ ಕವಾಟದ ಸಂಕೋಚನದ ಮೇಲೆ ಮಾಡಲಾದ ಶಸ್ತ್ರಚಿಕಿತ್ಸೆಯನ್ನು ಯಶಸ್ವಿಯಾಗಿ ನೆರವೇರಿಸಿದರು. ಚಾರ್ಲೊಟ್ ನ ಹೊರೇಸ್ ಸ್ಮಿತೀ ಶಸ್ತ್ರಚಿಕಿತ್ಸೆಯನ್ನು ಪುನಃ ನೆರವೇರಿಸಿದರು. ಏಕೆಂದರೆ ಪೀಟರ್ ಬೆಂಟ್ ಬ್ರಿಗ್ ಹ್ಯಾಮ್ ಆಸ್ಪತ್ರೆಯ ಡಾಕ್ಟರ್ ಡ್ವೈಟ್ ಹ್ಯಾರ್ಕೆನ್ , ಕಿರೀಟ ಕವಾಟದ ಭಾಗವನ್ನು ತೆಗೆದುಹಾಕಲು ಛೇದಿಸುವ ಸಲಕರಣೆಯನ್ನು ಬಳಸಿದ್ದರು. ಫಿಲಾಡೆಲ್ಫಿಯಾ ದ ಹ್ಯಾನೆಮನ್ ಆಸ್ಪತ್ರೆಯಲ್ಲಿ ಚಾರ್ಲ್ಸ್ ಬ್ಯೇಲೆ , ಬೂಸ್ಟನ್ ನಲ್ಲಿ ಡ್ವೈಟ್ ಹ್ಯಾರ್ಕೆನ್ ಮತ್ತು ಗೈಸ್ ಆಸ್ಪತ್ರೆಯಲ್ಲಿ ರೂಸೆಲ್ ಬ್ರಾಕ್ ಎಲ್ಲರೂ ಸೌಟರ್ ರ ವಿಧಾನವನ್ನು ಅನುಸರಿಸಿದರು. ಇವರೆಲ್ಲರೂ ಕೆಲವು ತಿಂಗಳುಗಳೊಳಗೆ ಪರಸ್ಪರ ಸ್ವತಂತ್ರವಾಗಿ ಕಾರ್ಯನಿರ್ವಹಿಸಲು ಪ್ರಾರಂಭಿಸಿದರು. ಈ ಬಾರಿ ಸೌಟರ್ ರ ವಿಧಾನದಲ್ಲಿ ಮಾರ್ಪಾಡುಗಳಿದ್ದರೂ ಸಹ ಅದನ್ನು ವ್ಯಾಪಕವಾಗಿ ಅಳವಡಿಸಿಕೊಳ್ಳಲಾಯಿತು.
ನಂತರ 1947 ರಲ್ಲಿ ಮಿಡಲ್ ಸೆಕ್ಸ್ ಆಸ್ಪತ್ರೆಯ ಥಾಮಸ್ ಹೊಲ್ಮ್ಸ್ ಸೆಲಾರ್ ಶ್ವಾಸಕೋಶದ ಅತಿ ಸಂಕೋಚನದೊಂದಿಗೆ ಫ್ಯಾಲೊಟ್ಸ್ ಟೆಟ್ರಾಲಜಿ ರೋಗಿಯ ಮೇಲೆ ಶಸ್ತ್ರಚಿಕಿತ್ಸೆಯನ್ನು ನೆರವೇರಿಸಿದರು. ಅಲ್ಲದೇ ಅತಿ ಸಂಕೋಚನಗೊಂಡ ಶ್ವಾಸಕೋಶ ಕವಾಟವನ್ನು ಬೇರ್ಪಡಿಸುವಲ್ಲಿ ಯಶಸ್ವಿಯಾದರು. ಹೀಗೆ 1948 ರಲ್ಲಿ, ರೂಸೆಲ್ ಬ್ರೊಕ್, ಬಹುಶಃ ಸೆಲಾರ್ ರ ಶಸ್ತ್ರಚಿಕಿತ್ಸೆಯ ಬಗ್ಗೆ ತಿಳಿದಿರದೇ , ಶ್ವಾಸಕೋಶ ಅತಿ ಸಂಕೋಚನದ ಮೂರು ಪ್ರಸಂಗಗಳಲ್ಲಿ ನಿರ್ದಿಷ್ಟವಾಗಿ ವಿನ್ಯಾಸಗೊಳಿಸಲಾದ ವಿಸ್ತಾರಕವನ್ನು ಬಳಸಿದರು. ಅನಂತರ ಅವರು 1948 ರಲ್ಲಿ ಫ್ಯಾಲೊಟ್ಸ್ ಟೆಟ್ರಾಲಜಿಗೆ ಹೆಚ್ಚಾಗಿ ಸಂಬಂಧಿಸಿದ ಆಲಿಕೆಯ ಆಕಾರದ ಸ್ನಾಯು ಸಂಕೋಚನವನ್ನು ಛೇದಿಸುವ ಸಲಕರಣೆಯನ್ನು ವಿನ್ಯಾಸಗೊಳಿಸಿದರು. ಹೃದಯ ಬೈಪಾಸ್ ಶಸ್ತ್ರಚಿಕಿತ್ಸೆಯನ್ನು ಪರಿಚಯಿಸುವ ವರೆಗೂ ಈ ರೀತಿಯ ಅನೇಕ ಸಾವಿರಾರು “ಕುರುಡು” ಶಸ್ತ್ರಚಿಕಿತ್ಸೆಗಳನ್ನು ಮಾಡಲಾಗಿತ್ತು. ಇದರಲ್ಲಿ ಕವಾಟಗಳ ಸಂಭವನೀಯತೆ ಮೇಲೆ ನೇರವಾಗಿ ಶಸ್ತ್ರಚಿಕಿತ್ಸೆಯನ್ನು ನೆರವೇರಿಸಲಾಗುತ್ತದೆ.
1990ರ ಹೊತ್ತಿಗೆ ಶಸ್ತ್ರಚಿಕಿತ್ಸಾ ತಜ್ಞರು "ಪಂಪ್ ರಹಿತ ಬೈಪಾಸ್ ಶಸ್ತ್ರಚಿಕಿತ್ಸೆ"ಯನ್ನು ಮಾಡಲು ಪ್ರಾರಂಭಿಸಿದರು – ಪೂರ್ವ ಸೂಚಿತ ಹೃದಯ ಶ್ವಾಸಕೋಶ ಬೈಪಾಸ್ ಇಲ್ಲದೆಯೇ ಮಾಡಲಾಗುವ ಪರಿಧಮನಿ ಬೈಪಾಸ್ ಶಸ್ತ್ರಚಿಕಿತ್ಸೆ. ಈ ಶಸ್ತ್ರಚಿಕಿತ್ಸೆಯಲ್ಲಿ ಆಪರೇ
ಷನ್ ಅನ್ನು ಮಾಡುವಾಗ ಹೃದಯ ಬಡಿತುಕೊಳ್ಳುತ್ತಿರುತ್ತದೆ. ಆದರೆ ಕಾರ್ಯ ನಿರ್ವಹಿಸಲು ಬೇಕಿರುವ ಬಹುಪಾಲು ಕದಲದ ಪ್ರದೇಶವನ್ನು ಒದಗಿಸಲು ಅದನ್ನು ಸ್ಥಿರಗೊಳಿಸಲಾಗುತ್ತದೆ. ಕೆಲವು ಸಂಶೋಧಕರು ಇದರಿಂದಾಗಿ ಶಸ್ತ್ರಚಿಕಿತ್ಸೆಯ ನಂತರ ಕೆಲವೊಂದು ತೊಂದರೆಗಳು ಬರಬಹುದೆಂದು ನಂಬುತ್ತಾರೆ ಮತ್ತು ಒಟ್ಟು ಉತ್ತಮ ಫಲಿತಾಂಶಗಳು ( 2007ರ ಹೊತ್ತಿಗೆ ಅಧ್ಯಯನದ ಫಲಿತಾಂಶಗಳು ವಿವಾದಾತ್ಮಕವಾದವು, ಶಸ್ತ್ರಚಿಕಿತ್ಸಜ್ಞರ ಆದ್ಯತೆ ಮತ್ತು ಆಸ್ಪತ್ರೆಯ ಫಲಿತಾಂಶಗಳು ಇನ್ನೂ ಪ್ರಮುಖ ಪಾತ್ರವಹಿಸುತ್ತವೆ).
ಇದನ್ನು ಟೊರೊಂಟೊ ವಿಶ್ವವಿದ್ಯಾಯಲದ ಡಾ. ವಿಲ್ ಫ್ರೆಡ್ ಜಿ. ಬಿಗೆಲೊ ರವರು ಕಂಡು ಹಿಡಿದರು. ಇವರು ಅಂತಃಹೃದಯ ರೋಗಲಕ್ಷಣಗಳನ್ನು ರಕ್ತರಹಿತ ಮತ್ತು ಚಲನರಹಿತ ಪರಿಸರದಲ್ಲಿ ಮಾಡುವುದು ಉತ್ತಮ, ಎಂದು ತಿಳಿಸಿದರು. ಹೃದಯದ ಚಲನೆಯನ್ನು ನಿಲ್ಲಿಸಿ ರಕ್ತವನ್ನು ಬರಿದು ಮಾಡಿ ಶಸ್ತ್ರಚಿಕಿತ್ಸೆಯನ್ನು ನೆರವೇರಿಸುವುದು ಉತ್ತಮ ಎಂಬುದು ಇದರ ಅರ್ಥವಾಗಿದೆ. ಸಹಜಾತ ಹೃದ್ರೋಗದ ಮೊದಲ ಯಶಸ್ವಿ ಅಂತಃಹೃದಯ ಶಸ್ತ್ರಚಿಕಿತ್ಸೆಯನ್ನು , 1952 ರ ಸೆಪ್ಟೆಂಬರ್ 2 ರಂದು ಮಿನ್ನೆಸೊಟಾ ವಿಶ್ವವಿದ್ಯಾನಿಲಯದಲ್ಲಿ ಸಿ. ವ್ಯಾಲ್ಟನ್ ಲಿಲೆಹೈ ಮತ್ತು ಡಾ. ಎಫ್. ಜಾನ್ ಲೇವಿಸ್ , ಲಘೂಷ್ಣತೆಯನ್ನು ಬಳಸಿ ನೆರವೇರಿಸಿದರು. ಅದರ ಮುಂದಿನ ವರ್ಷ, ಸೋವಿಯೆಟ್ ಒಕ್ಕೂಟದ ಅಲೆಕ್ಸಾಂಡರ್ ಅಲೆಕ್ಸಾಂಡ್ರೊವಿಚ್ ವಿಶ್ ನೆವ್ಸ್ಕಿ ಎಂಬ ಶಸ್ತ್ರಚಿಕಿತ್ಸಜ್ಞ ಸ್ಥಳೀಯ ಅರಿವಳಿಕದಡಿಯಲ್ಲಿ ಮೊದಲ ಹೃದ್ರೋಗ ಶಸ್ತ್ರಚಿಕಿತ್ಸೆ ಮಾಡಿದರು.
ರೊಬಾಟಿಕ್ ಶಸ್ತ್ರಚಿಕಿತ್ಸೆಯು ಹೊಸ ರೀತಿಯ ಹೃದಯ ಶಸ್ತ್ರಚಿಕಿತ್ಸೆಯಾಗಿದ್ದು, ಅತ್ಯಂತ ಜನಪ್ರಿಯವಾಗಿದೆ. ಇದರಲ್ಲಿ ಯಂತ್ರವು ಹೃದಯ ರೋಗದ ತಜ್ಞರಿಂದ ನಿಯಂತ್ರಿಸಲ್ಪಡುವ ಮೂಲಕ ಶಸ್ತ್ರಚಿಕಿತ್ಸೆಯನ್ನು ನೆರವೇರಿಸುತ್ತದೆ. ರೋಗಿಗೆ ಮಾಡುವ ಛೇದನದ ಗಾತ್ರವು ಇದರ ಪ್ರಮುಖ ಪ್ರಯೋಜನವಾಗಿದೆ. ಶಸ್ತ್ರಚಿಕಿತ್ಸಾ ತಜ್ಞರ ಕೈಯನ್ನು ಒಳಹಾಕಲು ಬೇಕಾಗುವಷ್ಟಾದರು ದೊಡ್ಡದಾಗಿ ಛೇದನವನ್ನು ಮಾಡಲಾಗುತ್ತದೆ. ಆದರೆ ರೊಬಾಟ್ ಮಾಡುವ ಶಸ್ತ್ರಚಿಕಿತ್ಸೆಯಲ್ಲಿ, ಇದು 3 ಚಿಕ್ಕ ರಂಧ್ರಗಳಿಗಿಂತ ದೊಡ್ಡದಾಗಿರುವುದಿಲ್ಲ. ಏಕೆಂದರೆ ರೊಬಾಟ್ ಅದರೊಳಗೆ ಹೋಗುವಂತಹ ಅತ್ಯಂತ ಚಿಕ್ಕ ಕೈಗಳನ್ನು ಹೊಂದಿರುತ್ತದೆ.
ಆಗ 1925 ರಲ್ಲಿ ಹೃದಯದ ಕವಾಟಗಳ ಮೇಲೆ ಮಾಡುವ ಶಸ್ತ್ರಚಿಕಿತ್ಸೆಗಳು ತಿಳಿದಿರಲಿಲ್ಲ. ಹೆನ್ರಿ ಸೌಟರ್ ಎಂಬುವವರು ಮಿಟ್ರಲ್ ಸ್ಟಿನೋಸಿಸ್ ನೊಂದಿಗೆ ಯುವತಿಯ ಮೇಲೆ ಯಶಸ್ವಿ ಶಸ್ತ್ರಚಿಕಿತ್ಸೆಯನ್ನು ನೆರವೇರಿಸಿದರು. ಅವರು ಹಾಳಾದ ಕಿರೀಟ ಕವಾಟವನ್ನು ಮುಟ್ಟಿ ಪರೀಕ್ಷಿಸಲು ಎಡ ಹೃತ್ಕರ್ಣದ ಉಪಾಂಗದಲ್ಲಿ ತೂತನ್ನು ಮಾಡಿ, ಈ ಕುಹರದೊಳಗೆ ಬೆರಳನ್ನು ಹಾಕಿದ್ದರು. ರೋಗಿಯು ಅನೇಕ ವರ್ಷಗಳ ವರೆಗೆ ಬದುಕಿದ್ದಳು ಆದರೆ ಸೌಟರ್ ನ ಸಹೋದ್ಯೋಗಿಗಳು ಆ ಸಮಯದಲ್ಲಿ ವಿಧಾನವು ಸರಿಯಾಗಿರಲಿಲ್ಲ, ಮತ್ತು ಅದನ್ನು ಅವರು ಮುಂದುವರೆಸಬಾರದೆಂದು ನಿರ್ಧರಿಸಿದರು.
ಕಾರ್ಡಿಯೊ ವ್ಯಾಸ್ಕುಲರ್ ಶಸ್ತ್ರಚಿಕಿತ್ಸೆ , ಎಂಬುದು ಹೃದ್ರೋಗ ತಜ್ಞರು ಹೃದಯದ ಮೇಲೆ ಮತ್ತು/ಅಥವಾ ರಕ್ತನಾಳಗಳ ಮೇಲೆ ನೆರವೇರಿಸುವ ಶಸ್ತ್ರಚಿಕಿತ್ಸೆಯಾಗಿದೆ. ಸಾಮಾನ್ಯವಾಗಿ ಇದನ್ನು ರಕ್ತಕೊರತೆಯ ಹೃದ್ರೋಗ , ಅಥವಾ ಹುಟ್ಟಿನಿಂದ ಬಂದ ಹೃದ್ರೋಗ ದಿಂದ ಉಂಟಾಗುವ ತೊಡಕುಗಳನ್ನು ಸರಿಪಡಿಸಲು ಮಾಡಲಾಗುತ್ತದೆ ಅಥವಾ ಎಂಡೋಕಾರ್ಡೈಟಿಸ್ ಒಳಗೊಂಡಂತೆ ಅನೇಕ ಕಾರಣಗಳಿಂದ ಉಂಟಾಗುವ ಕವಾಟ ಹೃದ್ರೋಗ ದ ತೊಡಕುಗಳನ್ನು ಸರಿಪಡಿಸಲು ಮಾಡಲಾಗುತ್ತದೆ. ಇದು ಹೃದಯ ಸ್ಥಳಾಂತರೀಕರಣವನ್ನು ಒಳಗೊಂಡಿದೆ.
ಶಿಶುವೈದ್ಯಕ್ಕೆ ಸಂಬಂಧಿಸಿದ ಹೃದಯನಾಳದ ಶಸ್ತ್ರಚಿಕಿತ್ಸೆಯು, ಮಕ್ಕಳ ಹೃದಯದ ಶಸ್ತ್ರಚಿಕಿತ್ಸೆಯಾಗಿದೆ. ರೂಸೆಲ್ ಎಲ್. ನೆಲ್ಸನ್ 1956 ರ ಮಾರ್ಚ್ ನಲ್ಲಿ ಸಾಲ್ಟ್ ಲೇಕ್ ಸಾರ್ವಜನಿಕರ ಆಸ್ಪತ್ರೆ ಯಲ್ಲಿ ಮೊದಲ ಯಶಸ್ವಿ ಶಿಶುವೈದ್ಯಕ್ಕೆ ಸಂಬಂಧಿಸಿದ ಹೃದ್ರೋಗ ಶಸ್ತ್ರಚಿಕಿತ್ಸೆಯನ್ನು ಮಾಡಿದರು. ನಾಲ್ಕುವರ್ಷದ ಹುಡುಗಿಯಲ್ಲಿದ್ದ ಟೆಟ್ರಾಲಜಿ ಆಫ್ ಫ್ಯಾಲೊಟ್ ಅನ್ನು ಸಂಪೂರ್ಣವಾಗಿ ಸರಿಮಾಡಿದರು.
ರಕ್ತ ನಾಳಗಳಲ್ಲಿ (ಮಹಾಪಧಮನಿಯ ಪೀಡನ ವನ್ನು ಸರಿಪಡಿಸುವುದು, ಬ್ಲ್ಯಾಲಾಕ್-ಟಾಸಿಗ್ ಷಂಟ್ ನ ಸೃಷ್ಟಿ, ಪೇಟೆಂಟ್ ಡಕ್ಟಸ್ ಅರ್ಟರಿಯೊಸಸ್ ಅನ್ನು ಮುಚ್ಚುವುದು) ಶಸ್ತ್ರಚಿಕಿತ್ಸೆಯು, ಶತಮಾನದ ನಂತರ ಸಾಮಾನ್ಯವಾಯಿತು; ಹಾಗು ಹೃದ್ರೋಗ ಶಸ್ತ್ರಚಿಕಿತ್ಸೆಯ ಕ್ಷೇತ್ರಕ್ಕೆ ಸೇರಿಕೊಂಡಿತು. ಆದರೆ ಇದು ತಾಂತ್ರಿಕವಾಗಿ ಹೃದಯ ಶಸ್ತ್ರಚಿಕಿತ್ಸೆ ಎಂದು ಪರಿಗಣಿಸಲ್ಪಡಲಿಲ್ಲ.
1985 ರಲ್ಲಿ ಡಾ. ಜುಡಿ ನ್ಯಾನ್ಸಿ ರಾಜರ್ಸ್ ಎಂಬುವವರ ಮೇಲೆ ಬ್ಯಾಪ್ಟಿಸ್ಟ್ ಆಸ್ಪತ್ರೆಯಲ್ಲಿ ಒಕ್ಲಾಹೋಮದ ಮೊದಲ ಯಶಸ್ವಿ ಹೃದಯ ಕಸಿ ಮಾಡಿದರು. ಕಸಿಯು ಯಶಸ್ವಿಯಾಯಿತು, ಆದರೆ ಕ್ಯಾನ್ಸರ್ ನಿಂದ ನರುಳುತ್ತಿದ್ದ ರಾಜರ್ಸ್ ಶಸ್ತ್ರಚಿಕಿತ್ಸೆಯನ್ನು ಮಾಡಿದ 54 ದಿನಗಳ ನಂತರ ಸೋಂಕಿನಿಂದಾಗಿ ಮೃತಪಟ್ಟರು.
ಇದು ರೋಗಿಯ ಹೃದಯವನ್ನು ಛೇಧಿಸಿ, ಹೃದಯದ ಆಂತರಿಕ ರಚನೆಗಳ ಮೇಲೆ ಮಾಡಲಾಗುವ ಶಸ್ತ್ರಚಿಕಿತ್ಸೆಯಾಗಿದೆ.